sagorsarker/bangla-wikipedia huggingface dataset:
নেকাব্বরের মহাপ্রয়াণ

নেকাব্বরের মহাপ্রয়াণ মাসুদ পথিক পরিচালিত ২০১৪ সালের বাংলাদেশী নাট্য চলচ্চিত্র। নির্মলেন্দু গুণ রচিত "নেকাব্বরের মহাপ্রয়াণ" কবিতা অবলম্বনে চলচ্চিত্রটির চিত্রনাট্য লিখেছেন মাসুদ পথিক এবং সংলাপ লিখেছেন রাজিব আহসান ও মাসুদ পথিক। বাংলাদেশ সরকার-এর অনুদান প্রাপ্ত চলচ্চিত্রটি প্রযোজনা ও পরিবেশনা করেছে ব্রাত্য চলচ্চিত্র। এতে নাম চরিত্রে (নেকাব্বর) অভিনয় করেছেন জুয়েল জহুর এবং ফাতেমা চরিত্রে অভিনয় করেছেন শিমলা। কয়েকটি উল্লেখযোগ্য চরিত্রে মামুনুর রশীদ, প্রবীর মিত্র, রানী সরকার, বাদল শহীদ, রেহানা জলি প্রমুখ। এছাড়া আরও অভিনয় করেছেন প্রখ্যাত কবি নির্মলেন্দু গুণসহ আরো ১৫ জন কবি। চলচ্চিত্রটিতে কাহিনি চিত্রের পাশাপাশি তথ্যচিত্রের আবহকে ধারণ করার চেষ্টা করে, প্রেম, প্রকৃতি ও মুক্তিযুদ্ধের গাথা সূত্রে তথ্যের ইমেজ ধরে আবহমান বাংলার নিবিড় সংস্কৃতি, জীবনের অন্তর্গত দর্শন, তথা জীবনবোধকে তুলে ধরা হয়েছে।
চলচ্চিত্রটি প্রাথমিকভাবে ৫টি বিভাগে জাতীয় চলচ্চিত্র পুরস্কারে ঘোষিত হয়। পরে "বৃহন্নলা" চলচ্চিত্রের বিরুদ্ধে গল্প চুরির অভিযোগ উঠলে "নেকাব্বরের মহাপ্রয়াণ" শ্রেষ্ঠ চলচ্চিত্র বিভাগেও পুরস্কৃত হয়। অন্য বিভাগগুলো হল শ্রেষ্ঠ গীতিকার, শ্রেষ্ঠ সঙ্গীত পরিচালক, শ্রেষ্ঠ সুরকার, শ্রেষ্ঠ নারী কণ্ঠশিল্পী, শ্রেষ্ঠ রূপসজ্জাকার।
একজন বঞ্চিত মানুষের প্রতিকৃতি হচ্ছেন নেকাব্বর। যিনি অন্যায় ভাবে তার সম্পদ হারিয়েছেন, ১৯৭১ এর মুক্তিযুদ্ধে যোগ দিয়ে তিনি তার প্রেমিকাকে হারিয়েছেন, যুদ্ধে একটি পা খুইয়েছেন। যুদ্ধের পরে পঙ্গু হয়ে বাকি জীবনটা কাটাতে হয়েছে। তাকে পাগলা গারদেও থাকতে হয়েছে। পাগলা গারদ থেকে বেরিয়ে অনাহারে থেকেছেন, পেয়েছেন সমাজের  বঞ্চনা আর লাঞ্ছনা। একজন নেকাব্বর এমনি লাঞ্ছনা বঞ্চনা সহ্য করতে করতে একসময় মৃত্যুবরণ করেন।
চলচ্চিত্রটির শ্যুটিং শেষ হয় ২০১২ সালের ডিসেম্বরে। শব্দ ও আবহসংগীতসহ সম্পাদনার কাজ শেষ হয় ২০১৩ সালের জুলাই মাসে। ২০১৩ সালে ডিসেম্বরে ছবিটি বাংলাদেশ চলচ্চিত্র সেন্সর বোর্ড থেকে বিনা কর্তনে ছাড়পত্র লাভ করে।
"নেকাব্বরের মহাপ্রয়াণ" ২০১৪ সালের ২০ জুন সারাদেশে নয়টি প্রেক্ষাগৃহে মুক্তি পায়। যার মধ্যে উল্লেখযোগ্য ছিল ঢাকার স্টার সিনেপ্লেক্স, বলাকা সিনেওয়ার্ল্ড ও মধুমিতা। এছাড়া ২০১৬ সালের ২ জুন শ্রীলংকার কলম্বোতে অনুষ্ঠিত সার্ক চলচ্চিত্র উৎসব-এ ছবিটি প্রদর্শিত হয়।
"নেকাব্বরের মহাপ্রয়াণ" চলচ্চিত্রের সঙ্গীত পরিচালনা ও শব্দ সম্পাদনা করেছেন সাইম রানা। সুর করেছেন বেলাল খান, মুশফিক লিটু, প্রিন্স মাহমুদ, সাইম রানা ও সেলিম মাহমুদ। গীত রচনা করেন মাসুদ পথিক, নির্মলেন্দু গুণ, অসীম সাহা, সাইম রানা, অতনু তিয়াস। গানে কণ্ঠ দিয়েছেন মমতাজ বেগম, বারী সিদ্দিকী, বেলাল খান, সাবরিনা পড়শী, বাদল শহীদ।
আলোকিত বাংলাদেশে লেখা একটি চলচ্চিত্র সমালোচনায় ওয়াহিদ সুজন চলচ্চিত্রটির দৃশ্যায়ন ও সঙ্গীতের প্রশংসা করেছেন। তবে তিনি আবহ সঙ্গীত, দৃশ্যের দিক পরিবর্তন ও কাহিনির অসামঞ্জস্যতার জন্য এর সমালোচনা করেছেন।
জাতীয় চলচ্চিত্র পুরস্কার
টেলি-সিনে পুরস্কার
বিরসা মুন্ডা

বিরসা মুন্ডা (১৫ নভেম্বর ১৮৭৫ - ৯ জুন, ১৯০০) ছিলেন ভারতের রাঁচি অঞ্চলের একজন মুন্ডা আদিবাসী এবং সমাজ সংস্কারক। তৎকালীন ব্রিটিশ শাসকদের অত্যাচার-অবিচারের ক্ষুব্ধ হয়ে তিনি আদিবাসী মুন্ডাদের সংগঠিত করে মুন্ডা বিদ্রোহের সূচনা করেন। বিদ্রোহীদের কাছে তিনি বিরসা ভগবান নামে পরিচিত ছিলেন।
বিদ্রোহের পরে বিরসাসহ তার শতাধিক সঙ্গী গ্রেপ্তার হন। বিচারে তার ফাঁসির হুকুম হয়। ফাঁসির আগেই রাঁচি জেলে কলেরা রোগে আক্রান্ত হয়ে মৃত্যু ঘটে। ধৃত অন্যান্য দুজনের ফাঁসি, ১২ জনের দ্বীপান্তর এবং ৭৩ জনের দীর্ঘ কারাবাস হয়।
মহাশ্বেতা দেবীর জনপ্রিয় উপন্যাস 'অরণ্যের অধিকার' শহীদ বীরসা মুন্ডার জীবন নির্ভর।
স্টুয়ার্ট উইলিয়ামস

স্টুয়ার্ট ক্লেটন উইলিয়ামস (; জন্ম: ১২ আগস্ট, ১৯৬৯) নেভিসের চার্লসটাউনে জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেট তারকা। ১৯৯৪ থেকে ২০০২ সময়কালে ওয়েস্ট ইন্ডিজ ক্রিকেট দলে মূলতঃ উদ্বোধনী ব্যাটসম্যান হিসেবে খেলেছেন। ডানহাতে ব্যাটিংয়ের পাশাপাশি ডানহাতি মিডিয়াম পেস বোলিং করতেন স্টুয়ার্ট উইলিয়ামস।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে লিওয়ার্ড আইল্যান্ডস ও নেভিস দলের প্রতিনিধিত্ব করেন। বর্তমানে তিনি ওয়েস্ট ইন্ডিজ দলে সহকারী কোচের দায়িত্ব পালন করছেন।
ওয়েস্ট ইন্ডিজের ঘরোয়া প্রথম-শ্রেণীর ক্রিকেট প্রতিযোগিতায় বেশ সাবলীল ভঙ্গীমায় নিজেকে উপস্থাপন করেছেন। টেস্ট ক্রিকেট থেকে বিদায় নেয়ার পর ২০০৫ সালে পুনরায় প্রথম-শ্রেণীর ক্রিকেটে ফিরে আসেন। ঐ মৌসুমেই তিনি দলের ব্যাটিং গড়ে শীর্ষস্থান লাভ করেন। ৫৪.৮৩ গড়ে ৩৩৯ রান তুলে তিনি তার চূড়ান্ত মৌসুম শেষ করে খেলোয়াড়ী জীবনকে বিদায় জানান।
১৬ এপ্রিল, ১৯৯৪ তারিখে ইংল্যান্ডের বিপক্ষে টেস্টে অভিষেক ঘটে তার। গর্ডন গ্রীনিজ ও ডেসমন্ড হেইন্সের অবসর গ্রহণের পর অন্যতম উদ্বোধনী ব্যাটসম্যান হিসেবে প্রতিষ্ঠিত হবার প্রয়াস চালান। প্রতিশ্রুতিশীল ব্যাটসম্যান হওয়া স্বত্ত্বেও তিনি টেস্ট ক্রিকেটের ন্যায় উঁচু পর্যায়ের ক্রিকেটে তেমন রান সংগ্রহ করতে পারেননি। আট বছরব্যাপী খেলোয়াড়ী জীবনে ভারতের বিপক্ষে তিনি তার একমাত্র সেঞ্চুরি করেন। পাশাপাশি ৫২ ইনিংসে মাত্র চারটি অর্ধ-শতকের সন্ধান পেয়েছেন তিনি। প্রথম-শ্রেণীর ক্রিকেটে সাফল্য পেলেও টেস্টের ইনিংসগুলোয় বেশকিছু চমকপ্রদ স্ট্রোকপ্লে দেখিয়ে স্বল্পসময়েই বিদায় নিতে হয়। ক্রিজে তিনি দীর্ঘসময় ব্যাট নিয়ে অবস্থান করতে সক্ষমতা দেখাননি। ফলে, ২০০২ সালে তাকে টেস্ট জীবন থেকে বিদায় নিতে হয়েছে। ২ মে, ২০০২ তারিখে ভারতের বিপক্ষে তিনি তার সর্বশেষ টেস্টে অংশ নেন। ২০০১-০২ মৌসুমে সফরকারী ভারতের বিপক্ষে তিনি অপ্রত্যাশিতভাবে দ্বিতীয়বারের মতো খেলার সুযোগ পান। কিন্তু ৫ ইনিংসে মাত্র ৯১ রান তুলেছিলেন যার অধিকাংশই এসেছিল বাউন্ডারি থেকে।
১৭ অক্টোবর, ১৯৯৪ তারিখে ভারতের বিপক্ষে একদিনের আন্তর্জাতিকে অভিষিক্ত হন তিনি। ৩০ মে, ১৯৯৯ তারিখে অস্ট্রেলিয়ার বিপক্ষে সর্বশেষ ওডিআইয়ে অংশ নেন। ১৯৯৯ সালের ক্রিকেট বিশ্বকাপে দলের অন্যতম সদস্য মনোনীত হন। শিবনারায়ণ চন্দরপলের সাথে ওয়েস্ট ইন্ডিজের পক্ষে অপরাজিত ২০০ রানের সর্বোচ্চ জুটি গড়েন।
২০০৪ সালে ক্যারিব বিয়ার সিরিজের খেলায় ফিল্ডিংয়ের সময় আঙ্গুলে ব্যথা পান। গালি অঞ্চলে তিনি তুখোড় ফিল্ডাররূপে পরিচিত ছিলেন। জুলাই, ২০০৮ সালে ক্লাইড বাটসের সভাপতিত্বে জাতীয় দল নির্বাচক প্যানেলের অন্যতম সদস্য মনোনীত হন তিনি।
জাস্টিন গ্যাটলিন

জাস্টিন গ্যা্টলিন (; জন্মঃ ১০ ফেব্রুয়ারি, ১৯৮২) একজন আমেরিকান দৌড়বিদ। তিনি ১৯৮২ সালের ১০ ফেব্রুয়ারি জন্মগ্রহণ করেন। ১০০ মিটার দৌঁড় প্রতিযোগিতায় তিনি একজন গোল্ড মেডেলধারী। ১০০ মি দৌঁড়ে সর্বশ্রেষ্ঠ রেকর্ড হল ৯.৭৪ সেকেন্ড। ৬০ মি দৌড়ে তিনি দুবার বিশ্ব ইনডোর গেমস চ্যাম্পিয়ন হয়েছিলেন। লন্ডন ২০১২ অলিম্পিক গেমস ১০০ মিটারে তিনি ৯.৭৯ সেকেন্ড সময় নেন এবং ব্রোঞ্জ পদক অর্জন করেন।
ফ্লোরিডার পেনসাকোলা তে অবস্থিত উডম হাই স্কুলে গ্যা্টলিন শিক্ষা লাভ করেন। ২০০ সালের শেষের দিকে তিনি নকচভিল এ অবস্থিত টেন্নেসসি বিশ্বঃবিদ্যালযে ভর্তি হন। এখানেই ভিনচ অ্যান্ডারসন এবং বব এর কাছে শিক্ষা লাভ করেন এবং তারাই গ্যাটলিনের প্রতিভাতে মুগ্ধ হয়ে তাকে একজন দৌড়বিদে পরিনত করেন। তিনি ২০০২ সাল থেকে পরপর ৬টি জিতেন। ২০০৪ অলিম্পিকে ১০০ মিটারে সোনা, ৪০০ মিটারের রিলেতে রৌপ্য, ২০০ মিটারে ব্রোঞ্জ জেতেন। এছাড়াও ২০১২ অলিম্পিকে ১০০ মিটারেও তিনি ব্রোঞ্জ জেতেন।
অ্যাম্পেটামিন পরীক্ষাতে পজিটিভ প্রমাণিত হওয়ার কারণে ২০০১ সালে ২ বছরের জন্য এবং ২০০৬ তে ৪ বছরের জন্য তাকে আন্তর্জাতিক প্রতিযোগিতা থেকে নিষিদ্ধ করা হয়।
২০১০ সালের ৩ আগস্ট ৪ বছরের নিষেধাজ্ঞা শেষে গ্যা্টলিন পুনরায় আবার তার দৌড় প্রতিযোগিতার পেশাগত জীবনে ফিরে আসেন।
সান পাবলো দে তিকিনা

সান পাবলো দে তিকিনা হল বলিভিয়ার লা পাজ বিভাগের অন্তর্ভুক্ত একটি শহর। তিতিকাকা হ্রদের উত্তর ও দক্ষিণ অংশের মধ্যে যোগাযোগের একমাত্র জলপথ তিকিনা প্রণালীর উত্তর-পূর্ব তীরে কোপাকাবানা উপদ্বীপের বিপরীত দিকে এই শহর অবস্থিত। বলিভিয়ার রাজধানী লা পাজ থেকে কোপাকাবানা যেতে হলে এই শহর থেকে তিকিনা প্রণালী পেরিয়ে অপরতীরে সান পেদ্রো দে তিকিনা হয়ে যাওয়া ছাড়া অন্য পথ নেই।
বলিভিয়ার একেবারে পশ্চিম সীমান্তের কাছে অবস্থিত সান পাবলো শহরের অবস্থান সান পেদ্রো দে তিকিনা পৌর এলাকার মধ্যে। আন্দেস পর্বতমালার সুউচ্চ আলতিপ্লানো উচ্চভূমিতে অবস্থিত এই শহরের উচ্চতা সমুদ্রপৃষ্ঠ থেকে ৩৮৪৩ মিটার। এর পাশ দিয়ে বয়ে যাওয়া তিকিনা প্রণালী ঐ স্থানেই সঙ্কীর্ণতম, মাত্র ৮০০ মিটার চওড়া। পশ্চিম ও পুর্বে আন্দেসের দুই সুউচ্চ পর্বতশৃঙ্খল কর্ডিলেরা অক্সিডেন্টাল ও কর্ডিলেরা সেন্ট্রাল উত্তর থেকে দক্ষিণে বিস্তৃত। এত উঁচু অবস্থানের কারণে এ' শহরের জলবায়ু যথেষ্ট শীতল। তবে সারাবছরই উষ্ণতা মোটামুটি একই রকম থাকে। দিনে-রাতেও উষ্ণতার পার্থক্য কম, কিন্তু গরমকাল ও শীতকালের তাপমাত্রার পার্থক্য অনেকক্ষেত্রেই এমনকী তার থেকেও কম। এই ধরনের জলবায়ুকে সাধারণত দৈনিক-ঋতু জলবায়ু (জার্মান ভাষা - Tageszeitenklima, উচ্চারণ -"টাগেসৎসাইটেনক্লিমা") বলে অভিহিত করা হয়ে থাকে। শহরের সারা বছরের গড় উষ্ণতা ৮° সেন্টিগ্রেড। শীতকালে জুন/জুলাই মাসে গড় তাপমাত্রা যেখানে ৬° সেন্টিগ্রেড, গরমকালে নভেম্বর/ডিসেম্বর মাসে সেই তাপমাত্রা ১০° সেন্টিগ্রেডের চেয়ে বেশি নয়। শহরে সারা বছর বৃষ্টিপাতের মোট পরিমাণ ৭০০ মিলিলিটার। এই বৃষ্টির বেশিরভাগটাই শীতকালেই হয়ে থাকে। গ্রীষ্ম এখানে যথেষ্টই শুষ্ক।
লা পাজ থেকে উত্তর-পশ্চিমে এই শহরের স্থলপথে দূরত্ব ১০৭ কিলোমিটার। লা পাজ থেকে বাঁধানো হাইওয়ে "রুটা - ২" "উয়ারিনা" হয়ে "সান পাবলো দে তিকিনা" শহরে এসে উপস্থিত হয়। এরপর নৌপথে তিকিনা প্রণালী পেরিয়ে এই রাস্তা সান পেদ্রো দে তিকিনা থেকে আবার শুরু হয়ে আরও ৭ কিমি দূরে কোপাকাবানা পৌঁছয়। সেখান থেকে তারপর আরও ৮ কিমি দূরে পেরু সীমান্তের "খাসানি" পর্যন্ত এই রাস্তা বিস্তৃত।
গত বিশ বছরে এই শহরের জনসংখ্যা সামান্য হলেও বৃদ্ধি পেয়েছে।
এই অঞ্চলের জনসংখ্যার বেশির ভাগটাই আইমারাভাষী। এমনকী সান পেদ্রো দে তিকিনা পৌর এলাকার ৯২.৫% মানুষই আইমারা ভাষাতেই কথা বলে থাকেন।
অকিঞ্চন

অকিঞ্চন (১৭৫০ – ১৮৩৬) ছিলেন একজন শ্যামাসঙ্গীত ও বৈষ্ণব পদকর্তা। তার প্রকৃত নাম রঘুনাথ রায়। অধুনা ভারতের পশ্চিমবঙ্গ রাজ্যের বর্ধমান জেলার অন্তর্গত চুপি গ্রামে অকিঞ্চন জন্মগ্রহণ করেছিলেন। তার পিতা ব্রজকিশোর রায় ছিলেন বর্ধমান রাজের দেওয়ান।
অকিঞ্চন দিল্লির এক ওস্তাদের কাছে সঙ্গীত শিক্ষা করেছিলেন। সংস্কৃত ও ফারসি ভাষায় সুপণ্ডিত অকিঞ্চন প্রথম দিকে বর্ধমান রাজের দেওয়ান পদে চাকরি করলেও পরে ধর্মসাধনার জন্য সেই চাকরি ত্যাগ করেন।
বিশ্ব সংগীত দিবস

ফরাসী ভাষায় ফেট ডে লা মিউজিক-আর বাংলায় বিশ্ব সঙ্গীত দিবস । ২১ জুন পালিত হয় বিশ্ব সঙ্গীত দিবস ৷ বহু বছর ধরেই এই দিনে ঐতিহ্যবাহী মিউজিক ফেস্টিভ্যালের আয়োজন করছে ফ্রান্স। এভাবে, ১৯৮২ সালে এসে এ ফেস্টিভ্যাল 'ওয়ার্ল্ড মিউজিক ডে'-তে রূপ নেয়। 'গান হতে হবে মুক্ত; সংশয়হীন'- এই স্লোগানকে সামনে রেখেই বিশ্বের ১১০টি দেশ যোগ দেয় এই আন্দোলনে। ১৯ বছরের পথপরিক্রমায় আন্তর্জাতিক মাত্রা পায় এটি। আর বিশ্বের বিভিন্ন দেশে, স্থানীয়ভাবে অথবা ফরাসি দূতাবাসের সহায়তায় জুনের ২১ তারিখে পালন করা হয় 'ওয়ার্ল্ড মিউজিক ডে'।
১৯৮২ সালে ফরাসি মন্ত্রী জ্যাক ল্যাং সর্বপ্রথম বিশ্ব সঙ্গীত দিবস পালনের প্রস্তাব করেন। ১৯৮৫ সালের ২১ জুন প্রথম গোটা ইউরোপ এবং পরে সারা বিশ্ব এই সঙ্গীত দিবস পালন করে। এরপর থেকে দিনটি বিশ্ব সঙ্গীত দিবস হিসেবে পালন করা হয়। আর প্রথম থেকেই আলিয়ঁস ফ্রঁসেজ দিবসটি পালন করে আসছে।
বোলপুর–শ্রীনিকেতন সমষ্টি উন্নয়ন ব্লক

বোলপুর–শ্রীনিকেতন সমষ্টি উন্নয়ন ব্লক হল ভারতের পশ্চিমবঙ্গ রাজ্যের বীরভূম জেলার বোলপুর মহকুমার একটি সমষ্টি উন্নয়ন ব্লক। ব্লকটি বোলপুর ও পানরুই থানার অধীনস্থ। ব্লকের সদর শ্রীনিকেতন।
শ্রীনিকেতন অক্ষ-দ্রাঘিমাংশে অবস্থিত। এই ব্লকের আয়তন ৩৩৩.৯২ বর্গকিলোমিটার।
বোলপুর–শ্রীনিকেতন ব্লক/পঞ্চায়েত সমিতির অধীনস্থ গ্রাম পঞ্চায়েতগুলি হল: বাহিরি-পাঁচোসোয়া, কঙ্কালিতলা, কসবা, রাইপুর-সুপুর, রূপপুর, সরপলেহান্না-আলবান্ধা, সাত্তোর, সিয়ান-মুলুক ও সিংঘি।
২০০১ সালের জনগণনা অনুসারে বোলপুর–শ্রীনিকেতন ব্লকের জনসংখ্যা ১৭৫,৪৯০। এর মধ্য ৮৯,৫৮১ জন পুরুষ এবং ৮৫,৯০৯ জন মহিলা। ১৯৯১-২০০১ দশকে এই ব্লকের দশকীয় জনসংখ্যা বৃদ্ধির হার ১৫.৪২%।
এই ব্লকের তফসিলি জাতি জনসংখ্যা ৫৪,৬৬৭। যা এই ব্লকের জনসংখ্যার এক-তৃতীয়াংশ। তফসিলি উপজাতি জনসংখ্যা ৩৪, ১১৭।
২০০১ সালের জনগণনা অনুসারে, বোলপুর–শ্রীনিকেতন ব্লকের সাক্ষরতার হার (+৬ বয়সীদের ক্ষেত্রে) ৫৯.৯৭%। পুরুষ সাক্ষরতার হার ৬৯.৩০% এবং মহিলা সাক্ষরতার হার ৫০.২৬%।
এই ব্লকের রাইপুর বিখ্যাত লর্ড সিনহা নামে পরিচিত সত্যেন্দ্রপ্রসন্ন সিংহ মহাশয়ের জন্মস্থান রূপে পরিচিত। স্থানীয় ভগ্ন রাইপুর রাজবাড়ী তাদের জমিদারবাড়ি।
পূর্ব বার্লিন

পূর্ব বার্লিন ১৯৪৯ সাল থেকে ১৯৯০ সাল পর্যন্ত অস্তিত্বশীল ছিল। এটি বার্লিনের পূর্বাঞ্চলকে ধারণ করেছিল এবং ১৯৪৫ সালে প্রতিষ্ঠিত বার্লিনের সোভিয়েত সেক্টর (জার্মানির মিত্রবৃত্তি অঞ্চল) নিয়ে গঠিত হয়েছিল। আমেরিকান, ব্রিটিশ ও ফরাসি সেক্টর নিয়ে পশ্চিম বার্লিন গঠিত হয়েছিল, যার একটি অংশ পশ্চিম জার্মানিকে প্রত্যক্ষভাবে সহায়তা করেছিল। ১৩ই আগস্ট, ১৯৬১ সাল থেকে ৯ই নভেম্বর, ১৯৮৯ সাল পর্যন্ত পূর্ব বার্লিন আর পশ্চিম বার্লিন বার্লিন প্রাচীর দিয়ে পৃথক ছিল। পূর্ব জার্মান সরকার সহজভাবে পূর্ব বার্লিনকে "বার্লিন" কিংবা "বার্লিন, হাউপ্টস্টাট ড্যের ডেডেএর" (বার্লিন, জিডিআর-এর রাজধানী) হিসেবে অভিহিত করত। ১৯৬০ সাল পর্যন্ত "গণতান্ত্রিক সেক্টর" কথাটিও ব্যবহৃত হত।
১৯৪৯ সালে জার্মান ডেমোক্রেটিক রিপাবলিক (জার্মান - Deutsche Demokratische Republik) প্রতিষ্ঠিত হবার পরপরেই এটি পূর্ব বার্লিনকে এর রাজধানী হিসেবে অভিহিত করে; যা সকল সমাজতান্ত্রিক রাষ্ট্রসমূহ স্বীকার করে নেয়। কিন্তু যেহেতু বৈধতা মোতাবেক পূর্ব বার্লিন তখনও অন্যের শাসিত অঞ্চল, সেহেতু এর প্রতিনিধিরা ১৯৬৮ সাল পর্যন্ত সম্পূর্ণরূপে ভোটাধিকার লাভ করেনি।
পশ্চিমাঞ্চলীয় মিত্র (যুক্তরাষ্ট্র, যুক্তরাজ্য ও ফ্রান্স) কখনই পূর্ব জার্মান সরকারকে পূর্ব বার্লিন শাসন করা মেনে নেয়নি। মৈত্রী চুক্তিমতে শুধুমাত্র পূর্ব বার্লিনের উপরে সোভিয়েত ইউনিয়নের কর্তৃত্ব থাকতে পারে। যুক্তরাষ্ট্র তাদের সামরিক এবং বেসামরিক বাহিনীর উপর পূর্ব বার্লিন যাবার জন্য নীতিমালা তৈরি করে দেয়। প্রকৃতপক্ষে তিন পশ্চিমাঞ্চলীয় কমান্ডারেরা পূর্ব বার্লিনে পূর্ব জার্মান ন্যাশনাল পিপলস আর্মি (এনভিএ) থাকার বিরুদ্ধে ছিল, বিশেষত সামরিক প্যারেডের সময়। তবুও তিন পশ্চিমাঞ্চলীয় মিত্রদল ধীরে ধীরে ১৯৭০ সালের দিকে পূর্ব বার্লিনে তাদের দূতবাস প্রতিষ্ঠা করেন। কিন্তু তারা কখনোই একে পূর্ব জার্মানির রাজধানী হিসেবে স্বীকৃতি দেয়না। চুক্তিতে এদের "সিট অব গভর্ণমেন্ট" হিসেবে উল্লেখ করা হত।
৩রা অক্টোবর, ১৯৯০ সালে পশ্চিম ও পূর্ব জার্মানি এবং পশ্চিম ও পূর্ব বার্লিন পুনরায় একত্রীত হয়। এরই মাধ্যমে আনুষ্ঠানিকভাবে পূর্ব বার্লিনের অস্তিত্ব বিলুপ্ত হয়।
জার্মান পুনঃএকত্রীকরণের সময় পূর্ব বার্লিন নিম্নলিখিত অঞ্চলসমূহ নিয়ে গঠিত ছিল-
শিবানন্দলহরী

শিবানন্দলহরী হল ৮ম শতাব্দীর অদ্বৈতবাদী দার্শনিক আদি শঙ্কর কর্তৃক রচিত একটি শিব-স্তোত্র। 
‘শিবানন্দলহরী’ শব্দটির অর্থ ‘পবিত্র আনন্দের তরঙ্গ’। এটি বৈদিক ছন্দে রচিত একটি একশো পংক্তির সংস্কৃত স্তোত্র। অধুনা ভারতের অন্ধ্রপ্রদেশ রাজ্যের কুর্নুল জেলার তীর্থশহর শ্রীশৈলমে অবস্থান কালে আদি শঙ্কর এই স্তোত্রটি রচনা করেছিলেন। স্তোত্রটির শুরুতে শ্রীশৈলমের প্রধান দেবতা মল্লিকার্জুন (শিব) ও ভ্রমরাম্বিকার (পার্বতী) উদ্দেশ্যে একটি স্তব রয়েছে।
হাজারদুয়ারী এক্সপ্রেস

হাজারদুয়ারী এক্সপ্রেস হল ভারতীয় রেলওয়ের শিয়ালদহ ডিভিশনের একটি মেল বা এক্সপ্রেস ট্রেন যেটি পশ্চিমবঙ্গের কলকাতার সাথে মুর্শিদাবাদ জেলাকে সংযুক্ত করে। মুর্শিদাবাদের বিখ্যাত পর্যটনকেন্দ্র হাজার দুয়ারী প্রাসাদের নামে এই ট্রেনটির নাম রাখা হয়েছে। এটি ঘণ্টায় ৪৩ কিমি বেগে একদিনে ২২৩ কিলোমিটার অতিক্রম করে।
২০০৯ খ্রিস্টাব্দের ৭ ফেব্রুয়ারি কলকাতায় তৎকালীন অর্থ ও বিদেশমন্ত্রী শ্রী প্রণব মুখার্জি এই ট্রেনের শুভ সূচনা করেন ।
অগ্রিম ৬০ দিন আগে এই ট্রেনের জন্য আসন সংরক্ষণ করা যায়। এতে সর্বমোট একটি বাতানুকূল শয়নকক্ষ, দুটি দ্বিতীয় শ্রেণির বসার কক্ষ ও ছ'টি সাধারণ বসার কক্ষ ছাড়াও গার্ডম্যানের কামরা তথা লাগেজ ব্রেক ভ্যান থাকে। এতে কোন প্যান্ট্রি কক্ষ থাকে না।
জ্বল্‌ জ্বল্‌ চিতা দ্বিগুণ দ্বিগুণ

জ্বল্‌ জ্বল্‌ চিতা দ্বিগুণ দ্বিগুণ হল একটি রবীন্দ্রসংগীত। ১৮৭৫ সালে ১৪ বছর বয়সে জ্যোতিরিন্দ্রনাথ ঠাকুরের "সরোজিনী বা চিতোর আক্রমণ নাটক"-এর জন্য রবীন্দ্রনাথ ঠাকুর এই গানটি রচনা করেছিলেন। রাগ ভূপালী একতালে নিবদ্ধ এই গানটির স্বরলিপিকার ইন্দিরা দেবী চৌধুরানী। গানটি "গীতবিতান" গ্রন্থের তৃতীয় খণ্ডে ‘নাট্যগীতি’ পর্যায়ে সংকলিত। "স্বরবিতান" ৫১তম খণ্ডে এই গানের স্বরলিপি রক্ষিত আছে।
নরেন্দ্রনাথ দত্ত ও বৈষ্ণবচরণ বসাক সম্পাদিত "সঙ্গীতকল্পতরু" এবং দুর্গাদাস লাহিড়ী সম্পাদিত "বাঙালীর গান" গ্রন্থে এই গানটি জ্যোতিরিন্দ্রনাথ ঠাকুরের গান হিসেবে সংকলিত হয়। গানটি সেই যুগে বিশেষ জনপ্রিয়তা অর্জন করেছিল।
গানের কথাটি নিম্নরূপ:
‘জ্বল্‌ জ্বল্‌ চিতা দ্বিগুণ দ্বিগুণ’ গানটির রচনা প্রসঙ্গে জ্যোতিরিন্দ্রনাথ ঠাকুর তাঁর আত্মজীবনীতে লিখেছেন:
…রাজপুত মহিলাদের চিতাপ্রবেশের যে একটা দৃশ্য আছে, তাহাতে পূর্ব্বে আমি গদ্যে একটা বক্তৃতা রচনা করিয়া দিয়াছিলাম। যখন এই স্থানটা পড়িয়া প্রুফ্‌ দেখা হইতেছিল, তখন রবীন্দ্রনাথ পাশের ঘরে পড়াশুনা বন্ধ করিয়া চুপ করিয়া বসিয়া বসিয়া শুনিতেছিলেন। গদ্য-রচনাটি এখানে একেবারেই খাপ খায় নাই বুঝিয়া, কিশোর রবি একেবারে আমাদের ঘরে আসিয়া হাজির। তিনি বলিলেনএখানে পদ্যরচনা ছাড়া কিছুই জোর বাঁধিতে পারে না। প্রস্তাবটা আমি উপেক্ষা করিতে পারিলাম নাকারণ, প্রথম হইতেই আমারও মনটা কেমন খুঁৎ-খুঁৎ করিতেছিল। কিন্তু এখন আর সময় কৈ? আমি সময়াভাবের আপত্তি উত্থাপন করিলে, রবীন্দ্রনাথ সেই বক্তৃতার পরিবর্তে একটা গান রচনা করিয়া দিবার ভার লইলেন, এবং তখনই খুব অল্পকালের মধ্যেই “জ্বল্‌ জ্বল্‌ চিতা দ্বিগুণ দ্বিগুণ” এই গানটি রচনা করিয়া আনিয়া, আমাদিগকে চমৎকৃত করিয়া দিলেন।
উল্লেখ্য, "সরোজিনী বা চিতোর আক্রমণ নাটক"-এ নায়িকা সরোজিনীর ভূমিকায় অভিনয় করেছিলেন সেকালের বিখ্যাত মঞ্চাভিনেত্রী নটী বিনোদিনী। তাঁর আত্মজীবনী "আমার অভিনেত্রী জীবন"-এ এই গানটির উল্লেখ সহ সংশ্লিষ্ট দৃশ্যের মঞ্চসজ্জার বিস্তারিত বিবরণ পাওয়া যায়। বিনোদিনী ও সহ অভিনেত্রীরা এই গানটি গাইতে গাইতে রাজপুত রমণীদের চিতারোহণের দৃশ্যটি অভিনয় করেছিলেন।
১৮৭৬ সালের ৩১ জানুয়ারি সরস্বতী পূজার দিন রাজা যতীন্দ্রমোহন ঠাকুরের সিঁথির বাগানবাড়ি মরকত-কুঞ্জ উদ্যানে (অধুনা রবীন্দ্রভারতী বিশ্ববিদ্যালয়ের বি. টি. রোড শিক্ষাপ্রাঙ্গন) একটি সমাবর্তন অনুষ্ঠানে রবীন্দ্রনাথ এই কবিতাটি আবৃত্তি করে শোনান।
২০০১ সালে প্রকাশিত "মহার্ঘ্য" নামে একটি কমপ্যাক্ট ডিস্কে দেবব্রত বিশ্বাসের কণ্ঠে এই গানটি প্রকাশিত হয়। গানটি শিল্পীর জীবৎকালে অপ্রকশিত একটি রেকর্ডিং। ২০১০ সালে অদিতি গুপ্ত এই গানটি রেকর্ড করেন।
খেলাফত মজলিস

খেলাফত মজলিস হলো বাংলাদেশের একটি ইসলামপন্থী রাজনৈতিক দল। দলটির বর্তমান আমীর হচ্ছেন আবদুল বাছিত আজাদ এবং মহাসচিব আহমদ আবদুল কাদের। দলটির নির্বাচনী প্রতীক হলো দেওয়াল ঘড়ি।
৮ ডিসেম্বর ১৯৮৯ সালে ঢাকায় ইঞ্জিনিয়ার্স ইনস্টিটিউট মিলনায়তনে এক জাতীয় সম্মেলনের মাধ্যমে তৎকালীন আজিজুল হকের নেতৃত্বাধীন খেলাফত আন্দোলন, আহমদ আবদুল কাদেরের নেতৃত্বাধীন ইসলামী যুব শিবির, তমদ্দুন মজলিসের সংগঠক ভাষাসৈনিক মাসউদ খানের নেতৃত্বে ভাসানীর ন্যাপের একাংশ একীভূত হয়ে বাংলাদেশ খেলাফত মজলিস আত্মপ্রকাশ করে।
দলটি ৯০’র স্বৈরাচার পতন আন্দোলন, ভারতের বাবরী মসজিদ ধ্বংসের প্রতিবাদ ও মসজিদটি পুনঃনির্মাণের দাবীতে অযোধ্যা অভিমুখে লংমার্চ, ৯৪ সালের নাস্তিক-মুরতাদ তাসলিমা নাসরিন বিরোধী আন্দোলন, ১৯৯৯ সালে শান্তিচুক্তির নামে সন্ত্রাসীদের হাতে পার্বত্য চট্টগ্রামের কর্তৃত্ব তুলে দেওয়ার প্রতিবাদে লংমার্চ, শেখ হাসিনা সরকার বিরোধী ৪ দলীয় জোটের আন্দোলন, ১/১১ পরবরতী তত্ত্বাধায়ক সরকারের স্বৈরাচারি শাসন বিরোধী আন্দোলনসহ বিভিন্ন আন্দোলনে অংশ নিয়েছে।
২০০৮ সালে খেলাফত মজলিস বাংলাদেশ নির্বাচন কমিশন থেকে জাতীয় নির্বাচনে অংশ নেয়ার জন্য নিবন্ধন লাভ করে। নিবন্ধন নং ৩৮, প্রতিক হচ্ছে দেয়াল ঘড়ি।
খেলাফত মজলিস বিএনপি নেতৃত্বাধীন ২০ দলীয় জোটের শরিক দল ছিলো। দীর্ঘ ২২ বছর এই জোটে থাকার পর ২০২১ সালের নভেম্বর মাসে দলটি বিএনপি জোট ছাড়ার ঘোষণা দেয় । বর্তমানে দলটি "সমমনা ইসলামী দলসমূহ" নামক জোটের শরীক।
খেলাফত মজলিস চায় বাংলদেশে ইসলামের আলোকে ন্যায় ও ইনসাফভিত্তিক জনকল্যাণমূলক রাষ্ট্র গড়ে তুলতে। এজন্য ৭ দফা মৌল কর্মসূচি ও ২৫ দফা আর্থ-সামাজিক ও রাজনৈতিক কর্মসূচির ভিত্তিতে দলটি তৎপরতা চালিয়ে যাচ্ছে। ছাত্র, যুব, মহিলা, শ্রমজীবি, ডাক্তার, সাংবাদিক সহ সকল পেশাজীবি অঙ্গনে এ দলটির শাখা রয়েছে।
ভূতথ্যবিজ্ঞান

ভূতথ্যবিজ্ঞান বা জিওইনফরমেটিক্স () একধরনের বিজ্ঞান ও প্রযুক্তি যা তথ্য বিজ্ঞান ও প্রকৌশল সম্পর্কিত অবকাঠামো ব্যবহার করে ভৌগোলিক, ভূ-বিজ্ঞান, পরিবেশ, মহাকাশ বিজ্ঞান এবং এর সাথে সম্পর্কিত প্রকৌশলের বিভিন্ন শাখার সমস্যা সমাধান করে।
ভূতথ্যবিজ্ঞানকে এইভাবে সংজ্ঞায়িত করা যায় যে, "এটা এমন এক ধরনের বিজ্ঞান ও প্রযুক্তি যা পারিসরিক তথ্য ধারণ, শ্রেণীবিভাগকরণ, সংরক্ষণ, প্রক্রিয়াজাতকরণ, উপস্থাপন এবং বিতরণ করার কাজে ব্যবহার করা হয়।" এই প্রযুক্তি ব্যবহারের ক্ষেত্রে মহাকাশে অবস্থিত কৃত্রিম উপগ্রহ এবং বিভিন্ন দূর অনুধাবন ডিভাইসের মাধ্যমে প্রাপ্ত উপাত্ত, এছাড়াও বিভিন্ন ডিজিটাল উপাত্ত ব্যবহার করা হয়।
ভূতথ্যবিজ্ঞানের শাখাসমূহ নিচে উল্লেখ করা হলঃ 
বর্তমান সময়ে ভূতথ্যবিজ্ঞানের ব্যবহার ব্যাপক আকার ধারণ করেছে। বিজ্ঞান ও প্রকৌশলের বিভিন্ন শাখায় এর বহুল ব্যবহার লক্ষণীয় এবং দিন দিন এর ব্যবহার বেড়েই চলেছে। যেসব ক্ষেত্রে এই প্রযুক্তি ব্যবহার করা হয় তা নিম্নে উল্লেখ করা হলঃ
বর্তমানে ভূতথ্যবিজ্ঞান প্রযুক্তি সারা বিশ্বের বিভিন্ন বিষয়ের সিদ্ধান্তকারীদের নিকট খুবই গুরুত্বপূর্ণ হয়ে পড়েছে।
ভূতথ্যবিজ্ঞানের প্রয়োগগুলির মধ্যে রয়েছে:
অ্যালান ডেভিডসন

অ্যালান কিথ ডেভিডসন, এএম, এমবিই (; জন্ম: ১৪ জুন, ১৯২৯) নিউ সাউথ ওয়েলসের গসফোর্ড এলাকার লিসারোতে জন্মগ্রহণকারী বিখ্যাত ও সাবেক অস্ট্রেলীয় আন্তর্জাতিক ক্রিকেট তারকা। ১৯৫০-এর দশক থেকে ১৯৬০-এর দশক পর্যন্ত অস্ট্রেলিয়া ক্রিকেট দলে প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলেন। দ্য ক্ল ডাকনামে পরিচিত অ্যালান ডেভিডসন নিচেরসারির কার্যকরী বামহাতি ব্যাটসম্যান ও বামহাতি ফাস্ট-মিডিয়াম বোলিংয়ে পারদর্শীতা দেখান।
ছয় ফুট উচ্চতাসম্পন্ন দীর্ঘদেহী ডেভিডসন দলের বোলিং উদ্বোধনে নামতেন। ব্যাটিংয়ে দীর্ঘ দূরত্ব অতিক্রমে ছক্কা হাঁকাতেন। ১৯৫০-এর দশক থেকে ১৯৬০-এর দশকের প্রথমদিকে অস্ট্রেলিয়া ক্রিকেট দলের প্রধান পেস আক্রমণে ভূমিকা রাখেন। ১৯৫০-এর দশকের শেষদিক থেকে তাকে বিশ্বের অন্যতম সেরা পেস বোলার হিসেবে গণ্য করা হতো। ধ্রুপদী বোলিং ভঙ্গীমা সহকারে শেষদিকে বলে সুইং করাতেন।
তাকেসহ পাকিস্তানের ওয়াসিম আকরামকে টেস্ট ক্রিকেটের ইতিহাসে সেরা বামহাতি ফাস্ট বোলাররূপে বিবেচনা করা হয়। বলে নিয়ন্ত্রণ বজায় রেখে ওভারপ্রতি ২ রানেরও কম দেন। বিশ্বযুদ্ধ পরবর্তীকালে আরও দুইজন বোলার বোলিং গড়ে তার তুলনায় ভাল অবস্থানের রয়েছেন। এছাড়াও কাছাকাছি এলাকায় অবস্থান করে ক্যাচ নেয়া ও দূর থেকে বলকে পিচে আনার জন্যও খ্যাতি পেয়েছেন তিনি। ক্রিজের কাছাকাছি এলাকায় অবস্থান করে ক্যাচ নেযার কারণে তিনি ‘দ্য ক্ল’ ডাকনামে পরিচিতি পান।
১৯৬২ সালে উইজডেন কর্তৃক বর্ষসেরা ক্রিকেটারের সম্মানে ভূষিত হন তিনি। ১৯৬৪ সালে অর্ডার অব দ্য ব্রিটিশ এম্পায়ার ও ১৯৮৭ সালে অর্ডার অব অস্ট্রেলিয়া পদবী লাভ করেন। ১৯৮৮ সালে স্পোর্ট অস্ট্রেলিয়া হল অব ফেমে, ২০০৪ সালে অস্ট্রেলীয় ক্রিকেট হল অব ফেমে এবং ২০১১ সালে আইসিসি ক্রিকেট হল অব ফেমে অন্তর্ভুক্ত হন তিনি। এছাড়াও, ২০০০ সালে অস্ট্রেলিয়ান স্পোর্ট মেডেল লাভ করেন।
"নির্দেশিকা: *–অপরাজিত"
সরকারি সংগীত কলেজ, ঢাকা

সরকারি সংগীত কলেজ বাংলাদেশের রাজধানী শহর ঢাকার আগারগাঁও এলাকায় অবস্থিত একটি বিশেষায়িত শিক্ষাপ্রতিষ্ঠান। এই কলেজটি বাংলাদেশে সঙ্গীত বিষয়ে একমাত্র উচ্চ শিক্ষা প্রদানকারী প্রতিষ্ঠান যেখানে ঢাকা বোর্ডের অধীনে 'ইন্টারমেডিয়েট অব মিউজিক' ও জাতীয় বিশ্ববিদ্যালয়ের অধীনে সঙ্গীতের ৫ টি বিষয়ে 'স্নাতক'ও 'স্নাতক' (সম্মান) শ্রেণীর শিক্ষা কার্যক্রম পরিচালিত হয়।
উপমহাদেশের অন্যতম খ্যাতিমান শাস্ত্রীয় সংগীত শিল্পী ও সঙ্গীতজ্ঞ, একুশে ও স্বাধীনতা পদকে ভূষিত পণ্ডিত বারীণ মজুমদারসহ কয়েকজন গুণী মানুষের স্বপ্ন ও কর্মসাধনায় ১৯৬৩ সালের ১০ নভেম্বর ভিত গড়ে উঠেছিল সংগীত কলেজের। পরে এটি বর্তমান আগারগাঁওয়ে নিজস্ব ভবনে স্থানান্তরিত হয়।
মাধ্যমিক ও উচ্চ মাধ্যমিক শিক্ষা বোর্ড ঢাকা এবং জাতীয় বিশ্ববিদ্যালয় প্রদত্ত ভর্তি বিজ্ঞপ্তি অনুযায়ী নির্ধারিত সময়ে ছাত্র-ছাত্রী ভর্তি করা হয়। উচ্চ মাধ্যমিক (আই.মিউজ) এবং স্নাতক (বি.মিউজ) ও স্নাতক (সম্মান) শ্রেণিতে ভর্তির জন্য অনলাইনে আবেদন করতে হয়, কণ্ঠ পরীক্ষা দিতে হয়, উত্তীর্ণদেরকে স্ব স্ব যোগ্যতার ভিত্তিতে বিষয় বরাদ্দ করা হয়ে থাকে।
প্রতিষ্ঠানটিতে এইচএসসি, ডিগ্রি, স্নাতক (সম্মান) ও স্নাতকোত্তর কোর্স চালু রয়েছে। প্রতিষ্ঠানটিতে অন্যান্য শিক্ষাপ্রতিষ্ঠানের মতোই পাঠ্যক্রমে পরিচালিত হয়। তবে শিক্ষার্থীদের সংগীত সম্পর্কিত বিষয়গুলো পড়তে হয় অতিরিক্ত হিসেবে। এর মধ্যে শুধু উচ্চাঙ্গ সংগীত বিষয়টি বাধ্যতামূলক। এ ছাড়া সংগীতের অন্য তিনটি বিষয়ের (লোক, রবীন্দ্র, নজরুল সংগীত) মধ্য থেকে অতিরিক্ত হিসেবে যে কোনো একটি বিষয় অধ্যয়ন করতে হয় তাদের।
মাধ্যমিক ও উচ্চ মাধ্যমিক বোর্ড ঢাকার পাঠ স্বীকৃতক্রমে দুই বছর মেয়াদী উচ্চ মাধ্যমিক আই.মিউজ বা আই.এ। আই.মিউজের আবশ্যিক বিষয় — বাংলা, ইংরেজি ও উচ্চাঙ্গ সংগীত। নৈর্বাচনিক বিষয় — ইতিহাস, অর্থনীতি ও পৌরনীতি। সংগীত বিষয় — লোকসংগীত, নজরুল সংগীত ও রবীন্দ্র সংগীত। আই.এতে আই.মিউজের আবশ্যিক উচ্চাঙ্গ সংগীত বাদে সব বিষয় আছে। এছাড়া রয়েছে জাতীয় বিশ্ববিদ্যালয় অধিভুক্ত তিন বছর মেয়াদী 'ব্যাচেলর অব মিউজিক', চার বছর মেয়াদি 'স্নাতক (সম্মান) এবং দুই বছর মেয়াদী 'মাস্টার্স অব মিউজিক'।
সরকার সংগীত কলেজ গ্রন্থাগারে বিভিন্ন দেশি-বিদেশি প্রায় দশ সহস্রাধিক বই ও সাময়িকী রয়েছে। বিশেষত সংগীত বিষয়ের উপর বিভিন্ন মূল্যবান ও দুষ্প্রাপ্য গ্রন্থ এ পাঠাগারটিকে বিশিষ্টতা দিয়েছে। এছাড়া এটির অডিও সেকশনে বিভিন্ন ধারা ও বিভিন্ন শিল্পীর গানের সিডি রয়েছে।
প্রতিষ্ঠানটিতে শিক্ষার্থীর উপস্থিতি খুবই কম। এইচএসসি, মাস্টার্স ও ডিগ্রি কোর্সে ১১০ জন শিক্ষার্থী অধ্যয়নরত রয়েছে। প্রতিষ্ঠানটিতে শিক্ষক আছেন ২৫ জন।
সনম পুরী

সনম পুরী (জন্ম- ৩০শে জুন ১৯৯২) একজন ভারতীয় গায়ক এবং সনম ব্যান্ডের কণ্ঠশিল্পী।
সনম পুরী নয়ডার বাল ভারতী পাবলিক স্কুল থেকে তার শিক্ষাজীবন শুরু করেন। পরবর্তীকালে তিনি দিল্লি বিশ্ববিদ্যালয়ের অধীনস্থ কিরোরি মল কলেজে মাত্র ছয় মাস অধ্যয়ন করার পর র‍্যাগিংয়ের শিকার হওয়ায় কলেজ ছাড়তে বাধ্য হন।
পুরী কখনও কোন প্রাতিষ্ঠানিক সঙ্গীতশিক্ষা গ্রহণ করেননি। ছয় বছর বয়স থেকে তিনি ওমানের মাস্কটে থাকাকালীন গিটার, পিয়ানো এবং অন্যান্য যন্ত্র বাজানোর দক্ষতার সঙ্গে গায়ক হিসাবে দক্ষতা অর্জন করতে শুরু করেন। তার মা এবং ভাই সমর পুরীর কারণে নিয়মিত ভাবে সঙ্গীত প্রশিক্ষণ চালিয়ে গেলেও মুম্বইয়ে বসবাসের পর সঙ্গীতকে পেশা হিসাবে বেছে নেওয়ার সিদ্ধান্ত নেন।
২০১১ খ্রিষ্টাব্দে সনম ও সমর পুরী, ভেঙ্কট সুব্রহ্মণ্যম এবং কেশব ধনরাজ মিলে সনম নামক ব্যান্ড তৈরী করেন। ২০১১ সালে তারা "এসকিউএস সুপারস্টার্স" নামক একটি অ্যালবাম বাজারে মুক্তি দেন। ২০১২ খ্রিষ্টাব্দে পুরী ভ্রাতৃদ্বয় "সমর সনম" নামক একটি অ্যালবাম মুক্তি দেন।
২০১৩ খ্রিষ্টাব্দে সনম পুরীর "গোরি তেরে প্যায়ার মেঁ" নামক বলিউড চলচ্চিত্রে বিশাল-শেখর দ্বারা সুরারোপিত "ধ্যাত তেরি কি" গানটি গেয়ে হিন্দি চলচ্চিত্রে সঙ্গীতজীবন শুরু করেন। গানটি ঐ বছর ২৬শে অক্টোবর মুক্তি লাভ করার পরেই প্রচণ্ড জনপ্রিয়তা লাভ করে। এরপর বিশাল-শেখরের সুরে তিনি হাসি তো ফাসী নামক চলচ্চিত্রে "ইশক বুলাওয়া" গানটিতে কণ্ঠ দেন।
তেরে মস্ত্‌ মস্ত্‌ দো নয়েন

তেরে মস্ত্‌ মস্ত্‌ দো নয়েন () সালমান খান ও সোনাক্ষী সিংহ অভিনীত এবং অভিনব কাশ্যপ পরিচালিত বলিউড চলচ্চিত্র দাবাং এর একটি জনপ্রিয় গান।
গানটির সুর ও সঙ্গীত পরিচালনা করেছেন সাজিদ-ওয়াজিদ এবং গানটিতে কণ্ঠ দিয়েছেন রাহাত ফাতেহ আলী খান ও শ্রেয়া ঘোষাল।
নকিয়া লুমিয়া ৬১০

নকিয়া লুমিয়া ৬১০ একটি উইন্ডোজ স্মার্টফোন যা মোবাইল ওয়ার্ল্ড কংগ্রেস ২০১২ এ প্রকাশ করা হয়। এটি তরুণদের জন্য উদ্দেশ্যে তৈরী করা হয় যারা জীবনে তাদের প্রথম স্মার্টফোন ক্রয় করবে।
হিপোক্যাম্পাস

হিপোক্যাম্পাস ("seahorse" বা "সামুদ্রিক ঘোড়া" নামের অনুকরণে, যেটি এসেছে গ্রীক শব্দ ἱππόκαμπος থেকে। ππος মানে hippos, "horse" বা "ঘোড়া" এবং κάμπος মানে kampos, "sea monster"বা "সামুদ্রিক দৈত্য") হল মানুষ এবং অন্যান্য মেরুদণ্ডী প্রাণীদের মস্তিষ্কের একটি প্রধান উপাদান। মানুষসহ অন্যান্য স্তন্যপায়ী প্রাণীদের মস্তিষ্কের দু'পাশে দুটি হিপোক্যাম্পাস বর্তমান। এটি স্বল্প-স্থায়ী স্মৃতির (short-term memory) তথ্যসমূহকে একত্র করে দীর্ঘ-স্থায়ী স্মৃতিতে (long-term memory) পরিণত করতে গুরুত্বপূর্ণ ভূমিকা পালন করে।
সেরিব্রাল কর্টেক্সের নিচে এটি পাওয়া যায়; প্রাইমেটদের ক্ষেত্রে মধ্য টেম্পোরাল লোবের (medial temporal lobe) নিচে এটির অবস্থান। ইহা দুটি পারস্পরিকভাবে আবদ্ধ (interlocking) অংশ দ্বারা গঠিত: আমনের হর্ন (Ammon's horn) এবং ডেনটেট জাইরাস (dentate gyrus)।
দ্বিপার্শ্বীয় (bilateral) হিপোক্যাম্পাসের প্রচন্ড ক্ষতি থেকে অমনেশিয়া (anterograde amnesia) রোগ হবার সম্ভাবনা দেয় — যাতে নতুন স্মৃতি ধরে রাখার ক্ষমতা হারিয়ে যায়।
মনিপুর উচ্চ বিদ্যালয় ও কলেজ

মনিপুর উচ্চ বিদ্যালয় ও কলেজ বাংলাদেশের রাজধানী ঢাকার মিরপুরে একটি মাধ্যমিক বিদ্যালয় ও কলেজ। এটি বাংলাদেশের বেসরকারী মাধ্যমিক বিদ্যালয়গুলোর মধ্যে অন্যতম একটি শিক্ষাপ্রতিষ্ঠান। বর্তমানে প্রতিষ্ঠানে বাংলা মাধ্যম ও ইংরেজি মাধ্যম ও উচ্চ মাধ্যমিক শাখায় প্রায় ৩৫ হাজার ছাত্র-ছাত্রী অধ্যয়ন করছে।
১৯৬৯ সালে নগন্য সংখ্যক ছাত্র- ছাত্রী নিয়ে প্রতিষ্ঠানটি যাত্রা শুরু করে। যাত্রাকালে বিদ্যালয়ের জমির পরিমাণ ছিল ১৭ দশমিক ৫ শতাংশ, শিক্ষার্থীর সংখ্যা ছিল ৪৫ জন আর শিক্ষক-শিক্ষিকার সংখ্যা ছিল ১৩। ১৯৭৮ সালে প্রতিষ্ঠানটি উচ্চ বিদ্যালয়ে রুপান্তরিত হয়। ২০১০ সালে প্রতিষ্ঠানটি কলেজে উন্নীত করা হয়। ২০১১ সালে ইংরেজি মাধ্যম চালু করা হয়।
ঢাকা মহানগরীর মিরপুর থানার ১৩নং ওয়ার্ডের অন্তর্গত বিভিন্ন এলাকায়। যথাঃ
প্রতি ক্যাম্পাসে প্রভাতি ও দিবা ২টি করে মোট ১২ টি শিফট (প্রথম থেকে দ্বাদশ শ্রেণী পর্যন্ত)
মনিপুর উচ্চ বিদ্যালয় ও কলেজ এ সকল শাখা মিলে বর্তমানে ৫০০ জন শিক্ষক রয়েছে।
মনিপুর উচ্চ বিদ্যালয় ও কলেজ এ সকল শাখা মিলে বর্তমানে ১৫০ জন কর্মকর্তা-কর্মচারী রয়েছে।
৫ ক্যাম্পাসে মোট ১০টি শিফটে ক্লাস চলে।
প্রভাতি শাখাঃ
সকাল ০৭:০০ মিনিট থেকে বেলা ১১:৪৫ মিনিট
দিবা শাখাঃ
দুপুর ১২:২০ মিনিট থেকে বিকাল ০৫:১০ মিনিট।
২০০৭, ২০০৮ ও ২০০৯ সালে ঢাকা শিক্ষাবোর্ডের অধীনে অনুষ্ঠিত মাধ্যমিক স্কুল সার্টিফিকেট পরীক্ষায় স্কুলটি ৩য় স্থান অর্জন করে। এ পরীক্ষায় ২০০৮ ও ২০০৯ সালে যথাক্রমে ৬৫২ জন ও ৫৫৬ জন ছাত্রছাত্রীর এ+(জিপিএ ৫) অর্জন স্বাভাবিকভাবেই স্কুলটিকে জিপিএ ৫ প্রাপ্তির দিক থেকে বাংলাদেশের সেরা ৩য় স্কুলের সারিতে স্থান দেয়। ২০০৯ সালে মাধ্যমিক ও উচ্চ মাধ্যমিক শিক্ষা অধিদপ্তরের অধীনে অনুষ্ঠিত অষ্টম শ্রেণীর মূল্যায়ন পরীক্ষায় ২য় স্থান অর্জন করে। ১৯৬৯ সালে স্থাপিত এ স্কুলটি এ পর্যন্ত দু’বার বাংলাদেশের সেরা শিক্ষাপ্রতিষ্ঠানের স্বীকৃতি লাভ করে।
এইচ.এস.সি
এস.এস.সি
জে.এস.সি.
৫ম শ্রেণীর সমাপনী
দিনের শেষে ঘুমের দেশে

দিনের শেষে ঘুমের দেশে হল রবীন্দ্রনাথ ঠাকুরের লেখা ও পঙ্কজকুমার মল্লিক কর্তৃক সুরারোপিত একটি জনপ্রিয় বাংলা গান। গানটি ১৯০৬ সালে রবীন্দ্রনাথের "খেয়া" কাব্যগ্রন্থে ‘শেষ খেয়া’ শিরোনামে প্রকাশিত হয়েছিল। ১৯৩৭ সালে মুক্তিপ্রাপ্ত "মুক্তি" চলচ্চিত্রের জন্য রবীন্দ্রনাথের অনুমতিক্রমে পঙ্কজকুমার মল্লিক এই গানে সুরারোপ করেছিলেন। উক্ত চলচ্চিত্রে তিনিই এই গানটি গেয়েছিলেন। রবীন্দ্রনাথ কর্তৃক সুরারোপিত নয় বলে বিশ্বভারতী সংগীত সমিতি এটিকে ‘রবীন্দ্রসংগীত’ আখ্যা দেয়নি এবং রবীন্দ্রনাথের গীতি-সংকলন "গীতবিতান"-এও এই গানটি অন্তর্ভুক্ত হয়নি। পরবর্তীকালে হেমন্ত মুখোপাধ্যায় ও কিশোর কুমার এই গানটি রেকর্ড করেন।
১৩১২ বঙ্গাব্দের আষাঢ় মাসে রচিত এই কবিতাটির কথাটি এই রকম:
১৯৩৭ সালে চিত্র পরিচালক প্রমথেশ বড়ুয়া "মুক্তি" চলচ্চিত্রটি নির্মাণের সময় যখন সংগীত পরিচালক পঙ্কজকুমার মল্লিককে চিত্রনাট্য পড়ে শোনাচ্ছিলেন, তখনই পঙ্কজকুমার "শেষ খেয়া" কবিতাটির কিছু অংশে সুর দিয়ে পরিচালককে শোনান। প্রথমেশ বড়ুয়া স্থির করলেন গানটি চলচ্চিত্রে ব্যবহার করবেন। তাই রবীন্দ্রনাথের অনুমোদনের জন্য গানটি রেকর্ড করে তার কাছে পাঠানো হল। রবীন্দ্রনাথ গানটি শিল্পীর স্বকণ্ঠে শোনার ইচ্ছা প্রকাশ করলেন। তখন পঙ্কজকুমার প্রশান্তচন্দ্র মহলানবিশের বরানগরের বাড়ি ‘আম্রপালী’তে (অধুনা ইন্ডিয়ান স্ট্যাটিস্টিক্যাল ইনস্টিটিউট ভবন) রবীন্দ্রনাথের সঙ্গে দেখা করেন। রবীন্দ্রনাথ প্রথমে ছবির গল্পটি শুনতে চান। শোনার পর রবীন্দ্রনাথ ছবির নামকরণ করেন ‘মুক্তি’। এরপর পঙ্কজকুমার রবীন্দ্রনাথকে গানটি গেয়ে শোনান। গান শুনে রবীন্দ্রনাথ খুশি হয়ে চলচ্চিত্রে গানটি ব্যবহারের অনুমতি দেন ও রবীন্দ্রনাথের অন্যান্য কিছু কবিতায় সুরারোপ করার জন্য পঙ্কজকুমারকে অনুরোধ করেন। পরে গানের কথায় রবীন্দ্রনাথ সামান্য একটু পরিবর্তনের পরামর্শও দেন। ‘চোখের জল ফেলতে হাসি পায়’-এর পরিবর্তে ‘অশ্রু যাহার ফেলতে হাসি পায়’ করা হয়। পঙ্কজকুমার এই গানটির সঙ্গে সঙ্গে ‘আমি কান পেতে রই’ ও ‘তার বিদায়বেলার মালাখানি’ গানদুটি চলচ্চিত্রে ব্যবহারেরও অনুমতি নিয়ে আসেন। চলচ্চিত্রে গানদুটি যথাক্রমে পঙ্কজকুমার মল্লিক ও কানন দেবী গেয়েছিলেন। ‘দিনের শেষে ঘুমের দেশে’ গানটিও পঙ্কজকুমারই চলচ্চিত্রে গেয়েছিলেন। উল্লেখ্য, এই তিনটি গানই বাংলা চলচ্চিত্রে ব্যবহৃত রবীন্দ্রনাথের প্রথম তিনটি গান।
"গীতবিতান" তৃতীয় খণ্ডের পরিশিষ্ট ভাগে অন্যান্য কিছু গানের সঙ্গে এই গানটির উল্লেখ করে বলা হয়েছে:
…এই গানগুলি সময়বিশেষে প্রচলিত বা আদৃত হইলেও, এগুলিতে কোনোটিতেই কবি সুর না দেওয়াতে, এগুলিকে রবীন্দ্রসংগীত বলিয়া গণনা করা সম্ভবপর হয় নাই।
পঙ্কজকুমার মল্লিকের একাধিক রেকর্ডে এই গানটি রয়েছে। পরবর্তীকালে হেমন্ত মুখোপাধ্যায় ও কিশোর কুমার এই গানটি রেকর্ড করেন। পরবর্তীকালেও অনেক শিল্পী এই গানটি গেয়েছেন।
ব্রাসোভ

ব্রাসোভ (; ; , : ; মধ্যযুগীয় লাতিন: "ব্রাসোভিয়া" বা "করোনা"; ১৯৫০–১৯৬০: "ওরাসুল স্ট্যালিন") হল রোমানিয়ার একটি শহর এবং ব্রাসোভ প্রদেশের প্রশাসনিক কেন্দ্র।
২০১১ সালে অনুষ্ঠিত রোমানিয়ার শেষ আদমশুমারী অনুযায়ী, ব্রাসোভ শহরে মোট ২৫৩,২০০ জন মানুষ বসবাস করে, যা একে রোমানিয়ার ৭ম জনবহুল শহরে পরিণত করেছে। মেট্রোপলিটন অঞ্চল মোট ৩৬৯,৮৯৬ জন অধিবাসীকে স্থান করে দিয়েছে।
ব্রাসোভ দেশের কেন্দ্রীয় অঞ্চলে অবস্থিত, যা বুখারেস্ট থেকে প্রায় এবং কৃষ্ণ সাগর থেকে প্রায় উত্তরে অবস্থিত। এটি দক্ষিণাঞ্চলীয় কার্পাথিয়ানদের দ্বারা পরিবেষ্টিত এবং ট্রান্সিলভেনিয়া অঞ্চলের অংশভুক্ত।
শহরটি রোমানিয়ার জাতীয় সংগীত-এর জন্মস্থান হিসেবে এবং গোল্ডেন স্ট্যাগ আন্তর্জাতিক সংগীত উৎসব আয়োজনের জন্য বিখ্যাত।
ব্রাসোভ শহরে নানা স্থানীয় মিডিয়া সম্পর্কিত সংস্থা আছে। যেমনঃ "ট্রানসিলভেনিয়া এক্সপ্রেস", "মনিটরুল এক্সপ্রেস", "বুনা জিউয়া ব্রাসোভ" বা "ব্রাসোভুল টউ" ("আপনার ব্রাসোভ") ইত্যাদি। এছাড়াও নানা স্থানীয় টেলিভিশন সংস্থা রয়েছে, যেমন টিভিএস, আরটিটি, মিক্স টিভি ও নোভা টিভি।
যৌথ অবচেতন

যৌথ অবচেতন (ইংরেজি: Collective unconscious) বৈশ্লেষিক মনোবিজ্ঞান (analytical psychology)-এর একটি পারিভাষিক শব্দ (term), যা কার্ল য়ুঙ্ (Carl Jung) প্রচলন করেন। এটি অবচেতন মনের (unconscious mind) একটি অংশ, যা মানুষ তথা অন্যান্য স্নায়ুতন্ত্রবিশিষ্ট জীবদের মধ্যে পরিলক্ষিত হয়। য়ুঙ্ একে ব্যক্তিগত অবচেতনের (personal unconscious) থেকে আলাদা করেছেন; যেহেতু ব্যক্তিগত অবচেতনে একান্ত ব্যক্তিমনের অভিজ্ঞতাগুলির সংরক্ষণ ঘটে, যেখানে যৌথ অবচেতনে নির্দিষ্ট প্রজাতির সদস্যদের ব্যক্তিগত অভিজ্ঞতার সংকলন ও সংগঠন ঘটে।
"আমার থিসিস অনুসারে : আমাদের তাৎক্ষণিক চেতনা ছাড়াও (যা একেবারেই ব্যক্তিগত প্রকৃতি এবং যা আমাদের বিশ্বাসমতে কেবল অভিজ্ঞতালব্ধ মানসিকতা (empirical psyche)) আর এক দ্বিতীয় যৌথ, সর্বজনীন ও নৈর্ব্যক্তিক স্বভাব (collective, universal, and impersonal nature) সমন্বিত মানসিক সংগঠনের অস্তিত্ব রয়েছে, যা প্রত্যেক ব্যক্তির মধ্যে অভিন্ন। এই যৌথ অবচেতন স্বতন্ত্রভাবে বিকশিত হয় না, বরং বংশগতভাবে অর্জিত হয়। ইহা আর্কিটাইপ (archetypes) রূপী প্রাক-বর্তমান (pre-existent) কাঠামো, যা একমাত্র গৌণ চেতনা হতে পারে এবং যা কোনও এক মানসিক বস্তুকে যথাযথ আকার দেয়।" 
""Archaic remnants" - মানসিক কাঠামো যাতে ব্যক্তিজীবনের কোন কিছুর ব্যাখ্যা দেওয়া সম্ভব হয় না; বরং যা মানবমনের আদিম, সহজাত ও উত্তরাধিকারজাত কাঠামো।"
 য়ুঙ্ যৌথ অবচেতনকে এর সঙ্গে যুক্ত করেছেন।
Jung, Carl. The Development of Personality.
স্টুয়ার্ট পয়েন্টার

স্টুয়ার্ট উইলিয়াম পয়েন্টার (জন্ম: ১৮ অক্টোবর, ১৯৯০) লন্ডনের হ্যামারস্মিথ এলাকায় জন্মগ্রহণকারী ও ইংরেজ বংশোদ্ভূত আইরিশ ক্রিকেটার। আয়ারল্যান্ড ক্রিকেট দলের পক্ষে আন্তর্জাতিক ক্রিকেটে প্রতিনিধিত্ব করছেন। দলে তিনি মূলতঃ উইকেট-কিপার হিসেবে অংশগ্রহণ করছেন। পাশাপাশি ডানহাতে ব্যাটিংয়ে পারদর্শী স্টুয়ার্ট পয়েন্টার। কাউন্টি ক্রিকেটে ডারহামের পক্ষে খেলছেন তিনি।
পয়েন্টারের কাকা ডেরিক ভিনসেন্টও আয়ারল্যান্ডের পক্ষে খেলেছেন। আয়ারল্যান্ড ও মিডলসেক্সের সদস্য অ্যান্ড্রু পয়েন্টার সম্পর্কে তার বড় ভাই।
আয়ারল্যান্ড অনূর্ধ্ব-১৭ ও অনূর্ধ্ব-১৯ দলে প্রতিনিধিত্ব করেছেন। অক্সফোর্ড এমসিসিইউ দলের বিপক্ষে প্রথম-শ্রেণীর ক্রিকেটে অভিষিক্ত হন। তিনটি ক্যাচ নিয়ে সবাইকে আশ্চর্যান্বিত করেন তিনি। পাশাপাশি ৭৯ বলে চারটি চারের সমন্বয়ে ৪২ রান তোলেন।
২০১১-১৩ আইসিসি আন্তর্মহাদেশীয় কাপে কানাডার বিপক্ষেও প্রথম-শ্রেণীর ক্রিকেটে অংশ নেন। খেলায় তিনি ৩১ রান তোলে আয়ারল্যান্ডের ইনিংস বিজয়ে অবদান রাখেন। সেপ্টেম্বর, ২০১৩ সালে ওয়ারউইকশায়ারের অন্যান্য উইকেট-কিপারের অনুপস্থিতিতে উইকেট-কিপারের দায়িত্ব পালন করেন।
সেপ্টেম্বর, ২০১৪ সালে স্কটল্যান্ডের বিপক্ষে একদিনের আন্তর্জাতিকে অভিষেক ঘটে তার। ১৮ জুন, ২০১৫ তারিখে একই দলের বিপক্ষে তার টুয়েন্টি২০ আন্তর্জাতিকে অভিষিক্ত হন তিনি।
সদানন্দ যোগেন্দ্র সরস্বতী

সদানন্দ যোগেন্দ্র সরস্বতী ছিলেন আদি শঙ্করের অদ্বৈত বেদান্ত দর্শনের অন্যতম প্রবক্তা এবং উক্ত দর্শনের অন্যতম শ্রেষ্ঠ ‘প্রকরণ গ্রন্থ’ (উপনিষদ্‌ দর্শনের পাঠ্যবই) বেদান্তসারের রচয়িতা। সদানন্দের পিতার নাম ছিল অনন্তদেব। তিনি সম্ভবত খ্রিস্টীয় ১৫ শতাব্দীর মধ্যভাগের লোক ছিলেন। বেদান্তসার ছাড়াও তিনি "বেদান্তসিদ্ধান্ত-সারসংগ্রহ", ভগবদ্গীতার উপর "ভাবপ্রকাশ" ও "ব্রহ্মসূত্র-তাৎপর্যপ্রকাশ" নামে তিনটি সমগুরুত্বসম্পন্ন বই লিখেছিলেন। সদানন্দের জীবন সম্পর্কে বিশেষ কিছুই জানা যায় না। হিরিয়ান্নার মতে, "বেদান্তসার" রচয়িতা সদানন্দ এবং এশিয়াটিক সোসাইটি অফ বেঙ্গল প্রকাশিত "অদ্বৈতব্রহ্মসিদ্ধি"-র সদানন্দ এক ব্যক্তি নন।
সদানন্দ তাঁর গ্রন্থে মুক্ত সত্ত্বাদের বন্ধন থেকে মুক্তি, দেহ থেকে মন সরিয়ে রাখা, গুণাতীত হয়েও সদ্গুণের অনুশীলনের প্রতি গুরুত্ব দিয়েছে। তাঁর মতে, মুক্ত সত্ত্বারা প্রারব্ধ কর্মের হাত থেকে নিষ্কৃতি পেয়ে ব্রহ্মে লীন হন।
সদানন্দের গুরু ছিলেন অদ্বয়ানন্দ।
দাবাং (চলচ্চিত্র)

দাবাং ( "নির্ভীক") ২০১০ সালে মুক্তিপ্রাপ্ত ভারতীয় হিন্দি অ্যাকশনধর্মী-মশলাদার চলচ্চিত্র। ছবিটি পরিচালনা করেছেন অভিনব কাশ্যপ এবং প্রযোজনা করেছেন আরবাজ খান। চলচ্চিত্রটিতে প্রধান চরিত্রে অভিনয় করেছেন আরবাজ খানের বড় ভাই সালমান খান। এছাড়াও সহ-শিল্পী হিসেবে রয়েছেন সোনাক্ষী সিংহ, আরবাজ খান, ওম পুরী, ডিম্পল কাপাডিয়া, বিনোদ খান্না, অনুপম খের, মহেশ মাঞ্জরেকর এবং মাহি গিল। খল-নায়ক চরিত্রে সোনু সুদ রয়েছেন। চলচ্চিত্রটিতে সোনাক্ষী সিংহ অভিনেত্রী, আরবাজ খান প্রযোজক এবং অভিনব কশ্যপ পরিচালক হিসেবে আত্মপ্রকাশ করেন। মালাইকা অরোরা খান বিশেষ আইটেম গান মুন্নি বদনাম হুয়িতে পারফর্ম করে ব্যাপকভাবে সাড়া ফেলে দেন। চলচ্চিত্রটির গল্পবিন্যাস ভারতের উত্তর প্রদেশ রাজ্য থেকে নেওয়া হয় এবং চুলবুল পান্ডে নামের একজন পুলিশকে কেন্দ্র করে কাহিনী গড়ে উঠেছে। ৪২০ মিলিয়ন বাজেটের চলচ্চিত্রটি ২.১৫ বিলিয়ন রুপি আয় করতে সামর্থ্য হয়।
"দাবাং" চলচ্চিত্রের সঙ্গীত পরিচালনা করেছেন পরিচালক যুগল সাজিদ-ওয়াজিদ এবং ললিত পণ্ডিত। গীত রচনা করেছেন ফয়েজ আনোয়ার, ললিত পণ্ডিত ও জলীস শেরওয়ানি। ললিত পণ্ডিত "মুন্নি বদনাম হুয়ি" গানটি গীত রচনা করেছেন। গানে কণ্ঠ দিয়েছেন রাহাত ফতেহ আলী খান, সোনু নিগম, শ্রেয়া ঘোষাল, মমতা শর্মা, ঐশ্বর্য নিগম, মাস্টার সলীম, সুখিন্দর সিং, ওয়াজিদ আলী। গানের অ্যালবাম ৬ আগস্ট, ২০১০ দিল্লীতে মুক্তি পায়।
হরতন ইশকাপন

হরতন ইশকাপন বাংলাদেশী লেখক হুমায়ূন আহমেদ রচিত একটি উপন্যাস। এটি মিসির আলি চরিত্রকে নিয়ে হুমায়ূন আহমেদের লেখা উপন্যাসগুলোর মধ্যে অন্যতম। বইটি প্রকাশ পায় (২য় মুদ্রণ) ২০১১ সালের ফেব্রুয়ারি মাসে।
মিসির আলির বয়স বেড়েই চলছে, শরীর আগের মতো নেই,অল্পতেই ক্লান্ত হয়ে পড়েন। তিনি ভাড়া থাকেন আজমল সাহেব নামের একজন লোকের বাসায়। মিসির আলির শরীর খারাপ বলে আজমল সাহেব নিজেই একটা কাজের মেয়ে খুঁজে আনেন মিসির আলিকে দেখা-শুনার জন্য।একদিন রাতে কেউ একজন ঢুকে সেই কাজের মেয়েকে চিমটি কাটে এবং সে অসুস্থ হয়ে পড়ে।
আজমল সাহেবের ভাগ্নি রেবু মানসিকভাবে অসুস্থ। প্রায় দেখা যায় মিসির আলির কাছে আসে গল্প করেন। একদিন মনসুর নামের এক যুবক মিসির আলীর কাছে এসে নানা রকম ভেলকি বা ম্যাজিক দেখিয়ে যায়। তারপর থেকেই মনসুর নানাভাবে রেবুর প্রতি মিসির আলীর মনকে বিষিয়ে তোলার চেষ্টা করে।
কাজের মেয়েটা প্রায় মিসির আলিকে সাবধান করেন রেবুর বিষয়ে। এভাবেই রহস্যে যেতে থাকে গল্পের কাহিনী।
এ. কে. নাজিরউদ্দীন আহমেদ

এ. কে. নাজিরউদ্দীন আহমেদ বাংলাদেশি অর্থনীতিবিদ যিনি বাংলাদেশের কেন্দ্রীয় ব্যাংক "বাংলাদেশ ব্যাংকের" দ্বিতীয় গভর্নর ছিলেন।
এ. কে. নাজিরউদ্দীন আহমেদের জন্ম ব্রাহ্মণবাড়ীয়া জেলার নবীনগর উপজেলার শাহবাজপুর গ্রামে জন্মগ্রহণ করেন।
নাজিরউদ্দীন ছিলেন বাংলাদেশের কেন্দ্রীয় ব্যাংক 'বাংলাদেশ ব্যাংক'-এর দ্বিতীয় গভর্নর; তিনি ১৯৭৪ সালের ১৮ নভেম্বর এ. এন. এম. হামিদুল্লাহ্‌ দায়িত্ব ত্যাগ করার পর ১৯৭৪ সালের ১৯ নভেম্বর হতে ১৯৭৬ সালের ১৩ জুলাই পর্যন্ত দায়িত্ব পালন করেন।
মোঃ নূরুল ইসলাম

মোঃ নূরুল ইসলাম‌ ছিলেন বাংলাদেশের একজন বিশিষ্ট অর্থনীতিবিদ এবং বাংলাদেশের কেন্দ্রীয় ব্যাংক "বাংলাদেশ ব্যাংকের" তৃতীয় গভর্নর।
ইউনিয়নঃ বিদ্যানন্দপুর,
উপজেলাঃ মেহেন্দিগঞ্জ,
জেলাঃ বরিশাল।
নূরুল ইসলাম ছিলেন বাংলাদেশের কেন্দ্রীয় ব্যাংক 'বাংলাদেশ ব্যাংক'-এর তৃতীয় গভর্নর; এ. কে. নাজিরউদ্দীন আহমেদ দায়িত্ব ত্যাগের পর তিনি ১৯৭৬ সালের ১৩ জুলাই গভর্নর হিসাবে দায়িত্ব লাভ করেন এবং দীর্ঘ ১১ বছর দায়িত্ব পালনের পর ১৯৮৭ সালের ১২ এপ্রিল পর্যন্ত এই পদে অধিষ্টিত থাকেন।
এম নুরুল ইসলাম পেশাগত সততার অনন্য দৃষ্টান্ত স্থাপনের মাধ্যমে দেশের ব্যাংক ব্যবস্থার উন্নয়নে স্মরণীয় ভূমিকা রেখেছেন। বাংলাদেশ ব্যাংকের গভর্নর হিসেবে সবচেয়ে দীর্ঘ সময় দায়িত্ব পালনের রেকর্ডটি তার। আর্থিক খাতের নীতিনির্ধারক হিসেবে দেশে পোশাক শিল্পের বিকাশেও বড় ভূমিকা রেখেছেন তিনি।
শেগুফতা বখ্‌ত চৌধুরী

শেগুফতা বখ্‌ত চৌধুরী‌ (১৯৩১-১১ নভেম্বর ২০২০) ছিলেন বাংলাদেশের একজন বিশিষ্ট অর্থনীতিবিদ এবং বাংলাদেশের কেন্দ্রীয় ব্যাংক বাংলাদেশ ব্যাংকের চতুর্থ গভর্নর। যিনি এস বি চৌধুরী নামেই অধিক পরিচিত ছিলেন।
শেগুফতা বখ্‌ত চৌধুরী ১৯৩১ সালে হবিগঞ্জ জেলার নবীগঞ্জ উপজেলায় জন্ম গ্রহণ করেন। তিনি সাহিত্যিক সৈয়দ মুজতবা আলীর ভাগ্নে।
শেগুফতা বখ্‌ত চৌধুরী বাংলাদেশের কেন্দ্রীয় ব্যাংক 'বাংলাদেশ ব্যাংক'-এর চতুর্থ গভর্নর; মোঃ নূরুল ইসলাম দায়িত্ব ত্যাগের পর তিনি ১৯৮৭ সালের ১২ এপ্রিল গভর্নর হিসাবে দায়িত্ব লাভ করেন এবং ১৯৯২ সালের ১৯ ডিসেম্বর পর্যন্ত এই পদে অধিষ্ঠিত থাকেন।
১৯৭১ সালে স্বাধীনতার পর বাংলাদেশের আমদানি ও রপ্তানি ব্যুরোর চিফ কন্ট্রোলার ছিলেন এস বি চৌধুরী। অর্থ ও বাণিজ্য মন্ত্রণালয়ের অতিরিক্ত সচিব এবং পেট্রোলিয়াম মন্ত্রণালয় ও অভ্যন্তরীণ রাজস্ব বিভাগের (আইআরডি) সচিব ছিলেন তিনি।
গভর্নরের দায়িত্ব পালনের আগে এস বি চৌধুরী ১৯৮৩ থেকে ১৯৮৭ সাল পর্যন্ত জাতীয় রাজস্ব বোর্ডের (এনবিআর) চেয়ারম্যানের দায়িত্ব পালন করেন।
তিনি ১৯৯৬ সালে তত্ত্বাবধায়ক সরকারের শিল্প, বাণিজ্য, পাট ও বস্ত্র মন্ত্রণালয়ের উপদেষ্টার দায়িত্ব পালন করেন।
তিনি ২০২০ সালের ১১ নভেম্বর বার্ধক্যজনিত রোগে আক্রান্ত হয়ে ঢাকার ইউনাইটেড হাসপাতালে মৃত্যুবরণ করেন।
মোঃ খোরশেদ আলম

মোঃ খোরশেদ আলম (১৫ জানুয়ারি ১৯৩৫ - ২৮ জুলাই ২০২১) ছিলেন বাংলাদেশের একজন বিশিষ্ট অর্থনীতিবিদ এবং বাংলাদেশের কেন্দ্রীয় ব্যাংক "বাংলাদেশ ব্যাংকের" পঞ্চম গভর্নর।
তার একজন স্ত্রী ও চার পুত্র আছে।
ঢাকা বিশ্ববিদ্যালয় থেকে অর্থনীতিতে, হার্ভার্ড বিশ্ববিদ্যালয় থেকে লোকপ্রশাসনে এবং টাফ্টস বিশ্ববিদ্যালয় থেকে অর্থনীতিতে মাস্টার ডিগ্রি অর্জন করেন।
১৯৫৭ সালে পাকিস্তান সিভিল সার্ভিসে যোগদানের মাধ্যমে তিনি পেশাগত জীবন শুরু করেন। কর্মজীবনে চট্টগ্রাম, ময়মনসিংহ ও পাবনার জেলা প্রশাসকের দায়িত্বে ছিলেন তিনি। এ ছাড়া তথ্য, স্থানীয় সরকার, যোগাযোগ, শিল্প, বাণিজ্য ও অর্থসচিব ছিলেন। একসময় তুরস্কে রাষ্ট্রদূতের দায়িত্বেও ছিলেন তিনি। বাংলাদেশ ব্যাংকে গভর্নর হওয়ার আগে তিনি মুখ্য অর্থসচিব ছিলেন। খোরশেদ আলম বাংলাদেশের কেন্দ্রীয় ব্যাংক 'বাংলাদেশ ব্যাংক'-এর পঞ্চম গভর্নর; সেগুফতা বখ্‌ত চৌধুরী দায়িত্ব ত্যাগের পর তিনি ১৯৯২ সালের ২০ ডিসেম্বর গভর্নর হিসাবে দায়িত্ব লাভ করেন এবং ১৯৯৬ সালের ২১ নভেম্বর পর্যন্ত এই পদে অধিষ্টিত থাকেন।
তিনি একজন ভাষাসৈনিক। এ ছাড়া ১৯৭১ সালে যুক্তরাষ্ট্রে বাংলাদেশ অ্যাসোসিয়েশন ইন নিউ ইংল্যান্ড প্রতিষ্ঠা করে স্বাধীনতাযুদ্ধের পক্ষে কাজ করেন।
তিনি বাংলাদেশ ব্যাংকে প্রথম মুদ্রানীতি কমিটি গঠন ও পরিচালনা করেন। আর্থিক খাত কর্মসূচির আওতায় তিনি আইএমএফ, বিশ্বব্যাংক ও এডিবিসহ বিভিন্ন উন্নয়ন সংস্থার সঙ্গে সমন্বয় করে কেন্দ্রীয় ব্যাংকের কার্যক্রম পরিচালনা করেন।
তিনি (২৮ জুলাই ২০২১) বুধবার সকাল ১০টায় রাজধানীর ইউনাইটেড হাসপাতালে বার্ধক্যজনিত রোগে মারা গেছেন (ইন্না নিল্লাহি ওয়া ইন্না ইলাইহি রাজিউন)। তাঁর বয়স হয়েছিল ৮৬ বছর।
লুৎফর রহমান সরকার

লুৎফর রহমান সরকার‌ ছিলেন বাংলাদেশের কেন্দ্রীয় ব্যাংক "বাংলাদেশ ব্যাংকের" ষষ্ঠ গভর্নর। তিনি ছিলেন বাংলাদেশের একজন বিশিষ্ট ব্যাংকার এবং ছড়াকার। বিশ্ববিদ্যালয় কর্মসংস্থান প্রকল্প বিকল্পের প্রতিষ্ঠাতা তিনি। বিশ্বসাহিত্য কেন্দ্রের ট্রাস্টি বোর্ডের একজন সদস্য ছিলেন। বাংলাদেশ ইনস্টিটিউট অব ব্যাংক ম্যানেজমেন্ট (বিআইএম) এর অন্যতম প্রতিষ্ঠাতা উদ্যোক্তা। ব্যাংকার্স ক্লাব (পরবর্তীতে এসোসিয়েশন অব ব্যাংকার্স) এর প্রতিষ্ঠাতা উদ্যোক্তা ও প্রথম সভাপতি।
লুৎফর রহমান সরকার ১৯৩৪ সালের ১ ফেব্রুয়ারি বগুড়ার শাজাহানপুর উপজেলার আমরুল ইউনিয়নের ফুলকোট গ্রামে জন্মগ্রহণ করেন।
১৯৫৬ সালে রেডিও পাকিস্তানের ব্রডকাস্টিং হাউজে মনিটরিং বিভাগে অ্যানালিস্ট হিসেবে যোগ দিয়ে কর্মজীবন শুরু করলেও পরের বছরেই লুৎফর রহমান সরকার যোগ দেন ব্যাংকে। ১৯৫৭ সালে করাচির তৎকালীন হাবিব ব্যাংকে অফিসার হিসেবে যোগ দিয়ে ব্যাংকে তার কর্মজীবন শুরু।
লুৎফর রহমান সরকার বাংলাদেশের কেন্দ্রীয় ব্যাংক 'বাংলাদেশ ব্যাংক'-এর ষষ্ঠ গভর্নর; মোঃ খোরশেদ আলম দায়িত্ব ত্যাগের পর তিনি ১৯৯৬ সালের ২১ নভেম্বর গভর্নর হিসাবে দায়িত্ব লাভ করেন এবং ১৯৯৮ সালের ২১ নভেম্বর পর্যন্ত এই পদে অধিষ্টিত থাকেন। ১৯৫৭ সালে হাবিব ব্যাংকের কর্মকর্তা হিসেবে তার ব্যাংকিং ক্যারিয়ার শুরু হয়। বাংলাদেশ ব্যাংকের গভর্নর হওয়ার পুর্বে তিনি হাবিব ব্যাংক, রূপালী ব্যাংক, সোনালী ব্যাংক, ইসলামী ব্যাংক বাংলাদেশ লিমিটেড এবং প্রাইম ব্যাংক লিমিটেড এর প্রধান নির্বাহীসহ বিভিন্ন গুরুত্বপূর্ণ দায়িত্ব পালন করেন।
সোনালি ব্যাংকে দায়িত্ব পালন করে ‘বিকল্প’ প্রকল্প চালু করেন তিনি। এই প্রকল্পের কারণে লুৎফর রহমান সরকার ৮১ দিন কারাভোগ করতে হয়। লুৎফর রহমান ঢাকা বিশ্ববিদ্যালয়ের ফাইন্যান্স অ্যান্ড ব্যাংকিং বিভাগে দীর্ঘদিন খণ্ডকালীন শিক্ষকতা করেন।
বই প্রকাশ
রম্যরচনা গ্রন্থ : দৈনন্দিন (১৯৬৭), সূর্যের সাত রং (১৯৭৬), জীবন যখন যেমন (১৯৮০), কতিপয় জনপ্রিয় কার্যকলাপ (১৯৮৮)।
ছড়ার বই : টিয়ে পাখির বিয়ে, নতুন বউ, খুকুমণির শ্বশুরবাড়ি।
সংকলন : হাদিসের বাণী (২০০২), বরণীয়জনের স্মরণীয় বাণী (২০০২)।
বিশ্ব মহাসাগর

বিশ্ব মহাসাগর (ইংরেজি: World Ocean) হল পৃথিবীর মহাসাগরীয় জলরাশির একটি আন্তঃসংযুক্ত ব্যবস্থা। ভূতলস্থ ৭০% জল (১.৩৩২ বিলিয়ন কিউবিক কিলোমিটার) বিশ্ব মহাসাগরের অন্তর্গত।
বিশ্ব মহাসাগরের একত্ব ও অবিচ্ছিন্নতা এবং এই মহাসাগরের বিভিন্ন অংশের সঙ্গে এর মুক্ত আদানপ্রদান সমুদ্রবিদ্যার একটি মৌলিক গুরুত্বের বিষয়। বিশ্ব মহাসাগর অনেকগুলি প্রধান মহাসাগরীয় অঞ্চলে বিভক্ত। এই অঞ্চলগুলি মহাদেশসমূহ ও বিভিন্ন সামুদ্রিক বৈশিষ্ট্যের দ্বারা বিচ্ছিন্ন। এই বিভাগগুলি হল: আটলান্টিক মহাসাগর, উত্তর মহাসাগর (কোনো কোনো মতে এটি আটলান্টিক মহাসাগরের একটি সমুদ্র), ভারত মহাসাগর, প্রশান্ত মহাসাগর ও দক্ষিণ মহাসাগর (কোনো কোনো মতে এটি আটলান্টিক, ভারত ও প্রশান্ত মহাসাগরের দক্ষিণাংশ)। অন্যদিকে মহাসাগরীয় জল ছড়িয়ে গিয়েছে বিভিন্ন ক্ষুদ্রতর সমুদ্র, প্রণালী ও উপসাগরের মধ্যে।
একটি বিশ্ব মহাসাগর সুদূর প্রাগৈতিহাসিক কাল থেকেই পৃথিবীতে কোনো না কোনো আকারে বিরাজ করছে। এই ধারণাটিও ধ্রুপদি প্রাচীনকাল থেকে চলে আসছে (ওশেনাসের আকারে)। সমসাময়িক "বিশ্ব মহাসাগর" ধারণাটি ২০শ শতাব্দীর গোড়ার দিকে রাশিয়ান সমুদ্রবিজ্ঞানী ইউলি শোকালস্কি প্রচলন করেন। তিনি বিশ্বের অধিকাংশ অঞ্চলব্যাপী একটিএকক ও অবিচ্ছিন্ন মহাসাগরকে বোঝাতে এই শব্দটি প্রয়োগ করেছিলেন।
পৃথিবীর দক্ষিণ মেরু থেকে দেখলে আটলান্টিক, ভারত ও প্রশান্ত মহাসাগর দক্ষিণ মহাসাগরের উত্তরে প্রসারিত। আরও উত্তরে আটলান্টিক মহাসাগর মিশেছে উত্তর মহাসাগরে। উত্তর মহাসাগর আবার বেরিং প্রণালীর মাধ্যমে প্রশান্ত মহাসাগরের সঙ্গে যুক্ত। এইভাবে বিশ্ব মহাসাগরে জলধারা অবিচ্ছিন্ন থেকেছে।
বিশ্ব মহাসাগরের মোটামুটি এক দেখানো হলেও আসলে তা এক নয়। মহাদেশীয় সরণের ফলে এর আকার পরিবর্তিত হয়।
কেন্দ্রীয় ব্যাংক

কেন্দ্রীয় ব্যাংক (ইংরেজি: 'Central Bank', কখনো কখনো রিজার্ভ ব্যাংক (Reserve Bank), বা আর্থিক কর্তৃপক্ষ (Monetary Authority) নামেও পরিচিত) হচ্ছে এমন একটি প্রতিষ্ঠান যারা কোন একটি দেশের মুদ্রা, অর্থ সরবরাহ এবং সুদের হার নিয়ন্ত্রণ করে থাকে। কেন্দ্রীয় ব্যাংক একটি দেশের সর্বোচ্চ আর্থিক প্রতিষ্ঠান। দেশের সার্বিক ব্যাংক ব্যবস্থাকে নিয়ন্ত্রণ করে বলেই এর নাম কেন্দ্রীয় ব্যাংক।কেন্দ্রীয় ব্যাংক সাধারণত তাদের নিজ নিজ দেশের বাণিজ্যিক ব্যাংকিং পদ্ধতির তত্ত্বাবধায়ক। বাণিজ্যিক ব্যাংকের বিপরীত কর্মপদ্ধতি হিসাবে কেন্দ্রীয় ব্যাংক আর্থিক সক্ষমতা বৃদ্ধির একটি একচেটীয়া প্রকৃতির প্রক্রিয়া অবলম্বন করে এবং দেশের জাতীয় মুদ্রা ছাপে।কেন্দ্রীয় ব্যাংক কর্তৃক ইস্যুকৃত মুদ্রাই দেশের'বিহিত মুদ্রা'।, যা সাধারণত দেশের আইনত: কার্যকলাপ হিসাবে পরিচালিত হয়। কেন্দ্রীয় ব্যাংকের কাজ হল মুদ্রা তৈরি করা।বাংলাদেশের কেন্দ্রীয় ব্যাংকের নাম বাংলাদেশ ব্যাংক। এই ব্যাংক সরকারের প্রতিনিধি ও আর্থিক পরামর্শদাতা হিসেবেও কাজ করে।
সাম্প্রতিককালে কেন্দ্রীয় ব্যাংকিং ধারণা ব্যাপকভাবে পরিচিতি পায় এবং বিশ্বের বিভিন্ন দেশ এটি গ্রহণ করে। বিংশ শতাব্দীর শুরুর দিকে বিশ্বের প্রায় দুই-তৃতীয়াংশ সার্বভৌম রাষ্ট্রের কোনও কেন্দ্রীয় ব্যাংক ছিল না। বিশেষকরে দ্বিতীয় বিশ্বযুদ্ধের মধ্যবর্তী সময়কালে এবং পরবর্তীতে কেন্দ্রীয় ব্যাংক গ্রহণের প্রবনতা দেখা যায়।.
বিংশ শতাব্দীতে কেন্দ্রীয় ব্যাংক প্রতিষ্ঠার অন্যতম উদ্দেশ্যে ছিল বিদেশী বিনিয়োগ আকর্ষণ করা। কারণ ওই সময়ে ব্যাংকাররা একটি দেশের কেন্দ্রীয় ব্যাংকের স্বর্ণ মজুদের পরিমানের উপর ভিত্তি করে সে দেশকে ঋণ প্রদান করতো।
একটি দেশের কেন্দ্রীয় ব্যাংক প্রতিষ্ঠা ও পরিচালনার উদ্দেশ্যের মধ্যে অন্যতম হচ্ছেঃ
একটি দেশের আর্থিক কর্তৃপক্ষ হিসেবে কেন্দ্রীয় ব্যাংক বিভিন্ন নীতি প্রণয়ন ও বাস্তবায়নসহ বিভিন্ন কার্যক্রম পরিচালনা করে থাকে।
মাধবপুর পৌরসভা

মাধবপুর পৌরসভা বাংলাদেশের সিলেট বিভাগের হবিগঞ্জ জেলার একটি স্থানীয় সরকার সংস্থা। ১৯৯৭ সালে প্রতিষ্ঠিত এই পৌরসভাটি বাংলাদেশের একটি ‘‘ক’’ শ্রেনীভূক্ত পৌরসভা।
মাধবপুর পৌরসভাটি সিলেট বিভাগের হবিগঞ্জ জেলার মাধবপুর উপজেলা সদরে অবস্থিত।
বিগত ২০১৫ সালের ৩০ ডিসেম্বর তারিখ অনুষ্ঠিত পৌরসভা নির্বাচনে আওয়ামী লীগ সমর্থিত প্রার্থী হিরেন্দ্র লাল সাহা মেয়র পদে নির্বাচিত হয়েছেন।
২০১১ সালের আদমশুমারী অনুসারে মাধবপুর পৌরসভার লোক সংখ্যা ২১,৯৩০ জন; যাদের ১১,১০৬ জন পুরুষ এবং ১০,৮২৪ জন মহিলা।
এখানে ১০ টি প্রাথমিক বিদ্যালয় (সরকারি প্রাথমিক বিদ্যালয় ৪ টি, রেজিস্টার্ড বেসরকারি ১ টি, কিন্ডার গার্টেন ৫ টি); ২ টি উচ্চ বিদ্যালয় (বেসরকারি বালক ১ টি, বেসরকারি বালিকা ১ টি); ৪ টি মাদ্রাসা (আলিয়া ১ টি, কওমী ৩ টি) এবং ১ টি কলেজ (বেসরকারি বিশ্ববিদ্যালয়) রয়েছে।
এই পৌরসভার নাগরিক সুযোগ-সুবিধা বিভিন্ন ক্ষেত্রে কিছুটা অপ্রতুল; এর মধ্যে পয়োঃনিষ্কাশন ব্যবস্থা প্রধান।
স্বজাত্যবোধ

স্বজাত্যবোধ বা স্বজাত্যকেন্দ্রিকতা () নৃবিজ্ঞানে একটি বহুল ব্যবহৃত প্রত্যয়। প্রতিটি মানুষই স্বাভাবিকভাবেই স্বজাত্যকেন্দ্রিক হয়। 
একমাত্র মানুষই সমাজে আপন বা নিজের সংস্কৃতি বহন করে থাকে। এজন্য সে অন্যান্য জীব থেকে সম্পূর্ণ আলাদা। জন্মের পর থেকে মানুষ তার নিজস্ব গোষ্ঠী থেকে কথাবার্তা,চলাফেরা,সমাজের প্রচলিত মূল্যায়ন,রীতিনীতি সম্পর্কে ধারণা লাভ করে এবং নিজস্ব সংস্কৃতি লালন-পালন করে। এভাবে গড়ে ওঠে প্রতিটি মানুষের নিজের সংস্কৃতি। মানুষের এই সংস্কৃতি নিয়ে গবেষণা করা নৃবিজ্ঞানীদের অন্যতম প্রধান কাজ। আর এই গবেষণা করতে গিয়ে তারা খুঁজে পায় মানুষের ভিতরে স্বজাত্যবোধ খুব প্রবল।
স্বজাত্যকেন্দ্রিকতা বলতে সাধারণভাবে বোঝায় কোন ব্যক্তির আপন বা নিজের সংস্কৃতিকে যেমনঃ রীতিনীতি,মূল্যবোধ,আইন,প্রথা,বিধি-নিষেধ ইত্যাদি অন্য যেকোন সমাজ ব্যবস্থা থেকে উৎকৃষ্ট মনে করা বা ধরে নেওয়া। অর্থাৎ তার সংস্কৃতি বাদে পৃথিবীর অন্য সকল সংস্কৃতি নিকৃষ্ট। পৃথিবীর প্রায় প্রতিটি সামজিক বা সাংস্কৃতিক গোষ্টী তাদের নিজস্ব সংস্কৃতিকে অন্য যেকোন সংস্কৃতি থেকে উৎকৃষ্টতর বলে মনে করে এবং নিজস্ব সংস্কৃতির মূল্যবোধ ও ধারণাসমূহের প্রেক্ষিতেই নিজেদের সংস্কৃতির বিশিষ্টতা এবং একধরনের শ্রেষ্ঠত্ব দাবি করে। এটাকেই মানববিজ্ঞানীরা বলেছেন স্বজাত্যবোধ বা Ethnocentrism Feelings. Ethnocentrism শব্দটি গ্রীক শব্দ “Ethnos” এবং ইংরেজি শব্দ “Centra”- এই দুটি শব্দের সমন্বয়ের মাধ্যমে।
বিভিন্ন নৃবিজ্ঞানী স্বজাত্যবোধকে বিভিন্নভাবে সংজ্ঞায়িত করার চেষ্টা করেছেনঃ-
L.M. Lewis – “Ethnocentrism is the natural condition of mankind”.
E.B. Tylor – “Judging alien custom and culture to be inferior to one’s own.
স্বজাত্যবোধ হচ্ছে একধরনের মানসিক অবস্থা। স্বজাত্যবোধ একরৈখিক বা দ্বিপাক্ষিকভাবেও ঘটে থাকতে পারে। যেমনঃ কোন জনগোষ্ঠী বা সংস্কৃতির মাঝে গবেষণা করতে গিয়ে গবেষক নিজে যেমনি ঐ জনগোষ্ঠীর সংস্কৃতির চেয়ে তার নিজের সংস্কৃতিকে উৎকৃষ্টতর মনে করতে পারে, তেমনি ঐ জনগোষ্টীও গবেষকের সংস্কৃতির চেয়ে তাদের নিজের সংস্কৃতিকে উৎকৃষ্ট বলে মনে করতে পারে।
মানুষের স্বজাত্যকেন্দ্রিক হওয়ার কিছু কারণ আছে। কারণগুলো হলো- 
এছাড়া একজন মানুষ যখন জন্মের পর তার চারপাশের পরিবেশ,পরিবার,সমাজ ব্যবস্থা,রীতিনীতি,ধর্ম,প্রথা,আইন ইত্যাদি দেখে দেখে বড় হয় তখন সে মনের অজান্তেই নিজের সংস্কৃতিকে উৎকৃষ্ট হিসেবে মেনে নেয়।
অমীশ ত্রিপাঠি

অমীশ ত্রিপাঠি (জন্ম ১৮ অক্টোবর ১৯৭৪), যিনি অথার অমীশ নামে জনপ্রিয়​, হলেন একজন ভারতীয় লেখক৷ তিনি তার শিব​-ত্রয়ী কাহিনীর "মেলুহার মৃত্যুঞ্জয়ীগণ", "নাগ রহস্য" এবং "বায়ুপুত্রদের শপথ" উপন্যাসগুলির জন্য পরিচিত।
ত্রিপাঠির লেখা শিব​-ত্রয়ী কাহিনীর উপন্যাসগুলি ভারতীয় প্রকাশনার ইতিহাসে সবচেয়ে দ্রুততম বিক্রয় হওয়া উপন্যাসমালা (বা বইয়ের সিরিজ) হিসেবে পরিণত হয়৷ শিব​-ত্রয়ী কাহিনীর বইগুলির ২৫ লক্ষেরও বেশি অণুকরণ বিক্রীত হ​য় যার পরিণামে এই সিরিজটি প্রায় ৭০ কোটি টাকা কামায়।
বাংলাদেশ সরকারি কর্ম কমিশনের চেয়ারম্যানদের তালিকা

বাংলাদেশ সরকারি কর্ম কমিশন ( হিসাবে উল্লেখিত) বাংলাদেশের একটি স্বায়ত্তশাসিত সংস্থা যারা দেশের সরকারি চাকরিতে নিয়োগ সংক্রান্ত দায়িত্ব পালন করে। ১৯৭২ সালের ৮ এপ্রিল প্রেসিডেন্সিয়াল অর্ডার (পিও)-৩৪ আদেশবলে বঙ্গবন্ধু শেখ মুজিবুর রহমান এর হাতে বাংলাদেশ সরকারি কর্ম কমিশন প্রতিষ্ঠিত হয়।
বাংলাদেশ সরকার ১৯৭২ সালের ১৫ মে ড এ কিউ এম বজলুল করিমকে‌ বাংলাদেশ পাবলিক সার্ভিস কমিশন (প্রথম)-এর এবং ২৫ মে মহিউদ্দিন আহমেদকে বাংলাদেশ পাবলিক সার্ভিস কমিশন (দ্বিতীয়)-এর প্রথম চেয়ারম্যান হিসাবে নিয়োগ দান করেন।